text:
ngabulijjo taata ye yasooka mukifo wetutula netwo gerakubintu byaskaria,
mukiseera wenatukira taata teyandaba mulundi gusooka... yalinga asirise ngayetegereza eranga asulise omutwegwe kuttaka nga amasoge gali mumwoyogwe, nga alesewo eddembe lyokubuzakwo mwanawe.
OluVannyuma lwokundaba kyava azza amasoge mumbeera ennugi, kati nagamba nti:
Ngenda kutandika okwogerakwange olwalero nga ntandikira kubikulu byembozi yolwalero.. eranga yenjogera ekwatakuJanaba:
Nakunyumikiza kubifa kunnajisi ebyo ebijjawo ku mibiri gyaffe obutukuvubwagyo obusooka obugibaddeko.
Era nenknyumiza mubuyonjo kubikwata kubitukuza ebyo ebikomyawo obutukuvu kumibirigwaffe omulu ndi omulala oluvanyumu lwokubanti bibadde bi nyagiddwa.
Singa odda eri ebikyafuwaza ojjakwesa nga nti bintu bizuuka buzusi kumubiri, nga biva kugwo oba mukirala.
Mazima waliyo ebintu ebyomumunda ebitegeerwa mumakulu nga tebirabibwa oba okkwati bwa obukwati bwa, singa bizuukawo bijja kumuntu obutukuvubwe ate neyetaaga ekizzawo obuyonjobwe obumuvuddeko nobutukuvu bwe obumubuziddwako.
1- ekinene 2- nekitono.
Ekizuusi Ekinene: Janaba, Haidhi (m.p) , Nifasi,
Ekyalalo nga musayi mungi, okkwata kumufu, okufa,
Ekizuusi Ekitono: omusulo, Empitambi, omukka, okwebaka, Ekikulukuto ekitono, nebirala.
Ekizuusi ekinene kyozebwa nakunaba, oba kisangulwa nakusaaba mfuufu -Tayammam-.
Ekizuusi Ekitono kinazibwa nakutawaza -wuzu- oba kisangulwa naku saba mfuufu,
kati okusoma kwaffe okwalero kujja kukwata kunsonga ezo nsonga kunsonga nga tutandika najanaba.
Nagamba taatawange:
Janaba ekakata naki:?
yagamba:
Ekakata nabintu bibiri:
(1) okufuluma kwamazzi agazaala, sinsonga oba gafu lumye nakwegatta namukazi oba kweroterera oba mungeriyakyama, oba mungeriyonna eba ebaddewo.
q Bitendoki kwetumanyira amazzi agazaala:?
gakulukuta makwafu, olusu lwago lulinga omwenge omubikke gafanagana namata, ebiseera ebimu ebbala lyago likyukira kukala yayelo oba kiragalalagala gasinga kuvayo nga omuntu ofunye obwagazi (SHAHAWA) nga gajja nefosi ate gawumuza era negajja entuyo mumubiri.
q Bwembusabusa muluzzi olunvuddemu nga simanyi gegazala oba mazzi malala.
Ngenda kukuwa obubonero busatu: singa bwonna bukungaana ago gaba, mazzi gazaala «mani».
O Bubonero obwo bwebuno: obwagazi (SHAHAWA).
O Kufluma nga gasambuka, (Dafq) okugonda kwomubiri oba okuvamu entuyo ate omulwadde ye oyo obwagazi bumumala.
q singa akamu oba bubiri mubwo bubeerawo:?
- Gamba nti simazzi gazaala, okujjako omulwadde nga bwennaggambye.
q Abaffe omukazi alina amazzi nga omusajja:?
- Yye, amazzi agava munsigo ze nga afunye naye obwagazi bwokwegatta, galamulwanga amazzi go musajja oba yebase oba awulira atunula.
(2) mubikakasa Janaba: okwegatta nomukazi newanku baddenga amani tegafulumye, kimala mukukakata kwokwegatta, okuyingira kwomutwe gwakasolo komusajja mubwerere bwomukazi.
q Kati amani bwegafuluma, oba okwegatta nekukakata:?
q Janaba eba ekakase, eri omukozi negwebakoze awatali njawulo mukulu oba muto, alina amagezi nomulalu omulamu nomufu.
q Kati Janaba bwekakata:?
- Okunaba kukakata osobole okusala a oba okwe tolola ka aba «Tawaf» kubanga yosswala ne tawaf obutuufu bwabyo buyimirira kukunaba, era njakunyo nyola massomo lyo kunaaba erijja engeri yo naabamu.
(1) Okwata ku QR, AN.
(2) Okwata kulinya lya allah, oba amanya ga allah nebitendo bye ebimweyawlidde ngayye omutonzi «Al- KHALQ».
(3) Okusoma AYA ya sajida bulimussula ezekitiibwa ennya eranga zezino: IQR’A, ANNAJIM, ASSAJIDAH, FUSSWILAT.
(4) okuyingira mumizigiti oba okumalamu akabanga, oba okujjamu ekintu oba okuteekamu ekintu kebeere bweruwajo oba mukiseera kyokuyita mugyo ate kikirizibwa eri oyo alina Janaba okuyita mumuzigiti nga okuyingira mumulyango ate nofulumira mumulyango okujjako mumizi giti ebiri: omuzigiti ogwemizizo mumacca,, no muzigiti gwannabi mumadiina,, nabwekityo entaana zaba ma,asumiina (A.S) .
q Abaffe embalaza nebibangirizi nabyo biramulwa bwebityo nga omuzigiti era kizira okuyingramu.
- Ne ebyo tebiramulwa nga muzigti.
q Nga tetunnaba kukomekkereza ssomo lyaJanaba njagala okubuza naye nswaala.
- Buza kyoyagala awatali kutya, tewalinsoyimuddiini, nkyogera bulijjo... bulijjo.
q Ebiseera ebimu bwenfuna obwagazi oba negasse nomukazi ndaba ettondo nga mulimu lugamugamu ngabikulukuta nga byeru nga biva mu kasolo.
- YYE, olwo oluzzizzi lutukuvu terukyafuwaza ngoye yadde omubiri era tekikwatako kunaba yadde okutawaza singa gafulumwe, ate waliyo oluzzizzi olulala olufuluma oluvanyuma lwomusulo ebiseera ebimu, olwonalwo lutukuvu era terukakasa kunaba ngalufulumye.
q Ate embeera eyekyama:
Embera yekyama eri haramu era oteekwa okujeewala era lmam Swadq (A.S) muzimu kunnaswi ezayogerwa yakiteeka mumuteeko gwazina, bwenzi.


c: text/html

text:
KASIRU AZUKUSE NGA TALABA MWANA WE ATAMIDDE POLICE
Kasiru akola obwa malaaya e Mubende atuute abasirkale ba police etyagi oluvayuma lwo okunonya omwana we owe myaka ogumu ne kitundu nga tamulaba.
Kasiru ono ategerekeseko elya Monica nga mutuuze we Kibaati mu Mubende Town Council mu distulikiti ye Mubende okukayukira police kidiridde ebigambibwa nti alina omusajja gwe yasuziza naye kigambibwa nti kasiru ono yakudde omusajja ono ensimbi ekintu ekyagye omusajja ono mumbeera ekyaviriddeko omusajja ono atategerekese mannya okusula omwana we owo mwaka ogumu ne kitundu Joseph Mugulu namusula mu kabuyonjo ku saawa nga 3:00 ezekiro ye nadduka nti naye police yaludde wo okunyulula omwana we mu kabuyonjo bwatyo bwezze kwe kuva mu mbeera nabatwala etyagi.
Nasolo sandara ono nga mulirwana wa Monica agamba nti kilabika nti kasiru ono yeyesulidde omwana we mu kabuyonjo gwa aludde nga yewerera okusula nti amutawanya nga amulemesa okugenda okukola amatumbi budde nti era ne naaku ezimu abadde nga asibira omwana ebweru no kumusibya enjala.
Ye Nalwoga Faridah ategezeza nti kirabika ddala kasiru omusajja gwe yasuzizaye yasudde omwana ono mukabuyonjo oluvayuma lwo okufuna obutakanya kubba nti ono aludde nga alabirira omwana ono okuva mu buwere era nga amwagala nnyo ngabwekityo kizibu okubeera nga amusula.
Oluvanyuma police omwana ono emunyuludde mu kabuyonjo natwalibwa mu ddwaliro nafuna obujanajabi nga police bwe kyagaenda mu maaso no kunonoyereza,

robotstxt: allowed

filter: keep


text:
Washington, Lwakuna
Omukolo gubadde gutegekeddwa kukolebwa mwezi ogujja wabula Trump obubaka yabutadde ku mukutu gwe ogwa Twitter n’ategeeza nti yabadde tayinza kuwagira bukenuzi obwakolebwa munne gwe yaddira mu bigere Barack Obama.
Yagambye nti ekitebe kya Amerika ekikadde ekyali ku Grosvenor Square e London baakitunda busente obugula ebinyeebwa.
Ekizimbe ekipya kye bagenda okuggulawo kiwemense akawumbi ka ddoola kalamba. Okuva lwe yagaanyi kiteeberezebwa nti agenda kusindika minisita w’ensonga ezeebweru Rex Tillerson.
Abakugu mu byobufuzi bategeezezza nti Trump ayinza okubeera ng’agaanyi okugendayo okuggulawo ekizimbe kubanga buno bugenyi bwa kukola mirimu so nga gye buvuddeko yayogera ne Katikkiro wa Bungereza Theresa May ku ssimu n’amuyita ku bugenyi obutongole mu kiseera ekikyali mu maaso.
Ekizimbe ekipya kye bagenda okuggulawo kiri mu Vauxhall, South London Trump ky’agamba nti kiri mu kifo kibi nnyo ekitatuukana na kitiibwa kya Amerika bw’ageraageranya n’ekikadde we kyali.
Ekizimbe kino kyatongozebwa Obama okuzimbibwa nga kati Trump y’abadde alina okukiggulawo n’agamba nti tayinza kusala kaguwa naye abalibwe nti yatumbula obukenuzi.


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
3 Naye bwe muba nga mwazuukirira wamu ne Kristo,+ mweyongere okunoonya ebintu eby’omu ggulu, eyo Kristo gy’atudde ku mukono gwa Katonda ogwa ddyo.+
2 Ebirowoozo byammwe mubikuumire ku bintu eby’omu ggulu+ so si eby’oku nsi.+
3 Kubanga mwafa, era obulamu bwammwe bukwekeddwa wamu ne Kristo mu Katonda.
4 Kristo, obulamu bwaffe,+ bw’anaalabisibwa, nammwe mujja kulabisibwa wamu naye mu kitiibwa.+
5 N’olwekyo, mufiise ebitundu byammwe eby’omubiri+ ebiri ku nsi ku bikwata ku bugwenyufu, ku butali bulongoofu, obuteefuga ku bikwata ku kwegatta,+ okuyaayaanira ebintu ebibi, n’omululu, nga kwe kusinza ebifaananyi.
6 Ku lw’ebintu ebyo, obusungu bwa Katonda bujja.
7 Bwe mutyo nammwe bwe mweyisanga edda.+
8 Naye kati byonna mubyeggireko ddala: obusungu, ekiruyi, ebikolwa ebibi,+ okuvuma,+ n’eby’obuwemu,+ tebiyitanga mu kamwa kammwe.
9 Temulimbagananga.+ Mweyambuleko omuntu ow’edda+ n’ebikolwa bye,
10 mwambale omuntu omuggya,+ oyo afuulibwa omuggya okuyitira mu kumanya okutuufu, mu kifaananyi ky’Oyo eyamutonda.+
11 Olwo waba tewakyaliwo Muyonaani wadde Omuyudaaya, okukomolebwa oba obutakomolebwa, omugwira, Omusukusi, omuddu, oba ow’eddembe; naye Kristo ye byonna mu byonna.+
12 Kale, ng’abalonde ba Katonda+ abatukuvu era abaagalwa, mwambale obusaasizi,+ ekisa, obuwombeefu,+ obukkakkamu+ n’obugumiikiriza.+
13 Mweyongere okugumiikirizigananga n’okusonyiwagananga+ omuntu yenna bw’aba n’ensonga ku munne.+ Era nga Yakuwa bwe yabasonyiyira ddala, nammwe mukole bwe mutyo.+
14 Naye okugatta ku ebyo byonna, mwambale okwagala+ kubanga kwe kunywereza ddala obumu.+
15 Ate era, emirembe gya Kristo gifugenga emitima gyammwe,+ kubanga egyo gye mwayitirwa mu mubiri ogumu. Era, mulage nti musiima.
16 Ekigambo kya Kristo ka kikolere mu mmwe mu bujjuvu kibaleetere amagezi gonna. Muyigirizaganenga era muzziŋŋanemu amaanyi nga mukozesa zabbuli,+ ennyimba ezitendereza Katonda, n’ennyimba ez’eby’omwoyo eziyimbibwa n’essanyu, nga muyimbira Yakuwa mu mitima gyammwe.+
17 Buli kimu kye mukola mu bigambo oba mu bikolwa, mukikolenga mu linnya lya Mukama waffe Yesu, nga mwebaza Katonda Kitaffe okuyitira mu ye.+
18 Mmwe abakyala, mugonderenga abaami bammwe+ nga bwe kigwanira mu Mukama waffe.
19 Mmwe abaami, mwagalenga bakyala bammwe+ era temubasunguwaliranga.+
20 Mmwe abaana, mugonderenga bazadde bammwe mu buli kimu,+ kubanga kino kisanyusa Mukama waffe.
21 Mmwe bataata, temunyiizanga baana bammwe,+ baleme okuggwaamu amaanyi.
22 Mmwe abaddu, mugonderenga bakama bammwe ab’oku nsi+ mu buli kimu, si mu biseera ebyo byokka nga babalaba, olw’okwagala okusanyusa obusanyusa abantu, naye nga mukola n’omutima omwesimbu nga mutya Yakuwa.
23 Buli kye mukola, mukikolenga n’omutima gwammwe gwonna, ng’abakolera Yakuwa+ so si abantu,
24 kubanga mumanyi nti Yakuwa y’ajja okubawa obusika ng’empeera.+ Muweereze Mukama waffe, Kristo.
25 Awatali kubuusabuusa, oyo akola ekikyamu ajja kufuna empeera okusinziira ku ekyo kye yakola,+ kubanga Katonda tasaliriza.+
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Abakkolosaayi 3
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
ESSUULA EY’EKKUMI N’EBBIRI
Oyinza Otya Okufuuka Mukwano gwa Katonda?
1, 2. Abamu ku bantu abaali mikwano gya Yakuwa be baani?
MUNTU wa ngeri ki gwe wandyagadde abeere mukwano gwo? Oboolyawo wandyagadde omuntu akola ebintu ebikusanyusa, akwanguyira okukolagana naye, era alina ekisa n’engeri endala ennungi.
2 Waliwo abantu Yakuwa Katonda be yafuula mikwano gye. Ng’ekyokulabirako, Ibulayimu y’omu ku bantu abaali mikwano gya Yakuwa. (Isaaya 41:8; Yakobo 2:23) Ate era Yakuwa yayagala nnyo Dawudi. Yagamba nti Dawudi yali ‘asanyusa omutima gwe.’ (Ebikolwa 13:22) Ne nnabbi Danyeri yali wa “muwendo nnyo” eri Yakuwa.—Danyeri 9:23.
3. Lwaki Ibulayimu, Dawudi, ne Danyeri baali mikwano gya Yakuwa?
3 Lwaki Ibulayimu, Dawudi, ne Danyeri baali mikwano gya Yakuwa? Yakuwa yagamba Ibulayimu nti: “Owulirizza eddoboozi lyange.” (Olubereberye 22:18) Yakuwa afuuka mukwano gw’abo abamugondera. N’eggwanga eddamba lisobola okufuuka mikwano gya Yakuwa. Yakuwa yagamba eggwanga lya Isirayiri nti: “Mugondere eddoboozi lyange, nange nja kubeera Katonda wammwe, nammwe mubeere bantu bange.” (Yeremiya 7:23) N’olwekyo, naawe bw’oba nga ddala oyagala okufuuka mukwano gwa Yakuwa, olina okumugondera.
YAKUWA AYAMBA MIKWANO GYE
4, 5. Yakuwa ayamba atya mikwano gye?
4 Bayibuli egamba nti Yakuwa anoonya akakisa “okulaga amaanyi ge ku lw’abo abalina omutima ogutuukiridde gy’ali.” (2 Ebyomumirembe 16:9) Mu Zabbuli 32:8, Yakuwa agamba mikwano gye nti: “Nja kukuwa amagezi era nkulage ekkubo ly’olina okuyitamu. Nja kukubuulirira ng’eriiso lyange likuliko.”
5 Kyokka waliwo omulabe ow’amaanyi ayagala okutulemesa okubeera mikwano gya Katonda. Naye Yakuwa mwetegefu okutuyamba. (Soma Zabbuli 55:22.) Olw’okuba tuli mikwano gya Yakuwa, tumuweereza n’omutima gwaffe gwonna era tusigala tuli beesigwa gy’ali ne bwe tuba mu mbeera enzibu. Tumwesigira ddala ng’omuwandiisi wa Zabbuli eyagamba nti: “Olw’okuba ali ku mukono gwange ogwa ddyo, sirisagaasagana.” (Zabbuli 16:8; 63:8) Naye Sitaani ageezaako atya okutulemesa okubeera mikwano gya Yakuwa?
EBY’OBULIMBA SITAANI BYE YAYOGERA KU YOBU
6. Bya bulimba ki Sitaani by’ayogera ku bantu?
6 Mu Ssuula ey’ekkumi n’emu twalaba nti Sitaani alina eby’obulimba bye yayogera ku Yakuwa. Yagamba nti mulimba era nti si mwenkanya olw’okuba teyaleka Adamu ne Kaawa okwesalirawo ekituufu n’ekikyamu. Ekitabo kya Yobu kiraga nti Sitaani alina n’ebintu eby’obulimba by’ayogera ku bantu abaagala okubeera mikwano gya Katonda. Sitaani agamba nti baweereza Katonda olw’okuba balina bye bamufunako so si lwa kuba nti bamwagala. Ate era Sitaani agamba nti asobola okuggya abantu bonna ku Katonda. Ka tulabe kye tuyigira ku Yobu n’engeri Yakuwa gye yamuyambamu.
7, 8. (a) Kiki ekyafuula Yobu okuba ow’enjawulo ku bantu abaaliwo mu kiseera kye? (b) Biki Sitaani bye yayogera ku Yobu?
7 Yobu y’ani? Yobu yali muntu mulungi nnyo eyaliwo emyaka nga 3,600 emabega. Yakuwa yagamba nti mu kiseera ekyo ku nsi tekwaliko muntu mulala eyali nga Yobu. Yobu yali atya nnyo Katonda, era yali tayagalira ddala bintu bibi. (Yobu 1:8) Awatali kubuusabuusa Yobu yali mukwano gwa Yakuwa.
8 Sitaani yagamba nti Yobu yali taweereza Katonda mu bwesimbu. Sitaani yagamba Yakuwa nti: “Tomutaddeeko lukomera okumwetooloola ye n’ennyumba ye, ne byonna by’alina? Omulimu gw’emikono gye oguwadde omukisa, era n’ebisolo bye byaze mu nsi. Kale golola omukono gwo omuggyeko byonna by’alina, olabe obanga taakwegaanire mu maaso go.”—Yobu 1:10, 11.
9. Kiki Yakuwa kye yakkiriza Sitaani okukola?
9 Sitaani yagamba nti Yobu yali aweereza Yakuwa olw’okuba yali alina by’amuwa. Sitaani era yagamba nti yali asobola okuleetera Yobu okulekera awo okuweereza Yakuwa. Yakuwa teyakkiriza nti ebyo Sitaani bye yayogera byali bituufu, naye yamukkiriza agezese Yobu. Ekyo kyandiraze obanga Yobu yali aweereza Yakuwa olw’okuba yali amwagala.
SITAANI AGEZESA YOBU
10. Sitaani yagezesa atya Yobu, naye Yobu yeeyisa atya?
10 Okusooka, Sitaani yaleetera ensolo za Yobu okubbibwa n’okuttibwa. Oluvannyuma Sitaani yatta abaweereza ba Yobu abasinga obungi. Yobu yafiirwa ebintu bye byonna. Ate era Sitaani yakozesa omuyaga ogw’amaanyi okutta abaana ba Yobu ekkumi. Kyokka Yobu yasigala nga mwesigwa eri Yakuwa. “Mu ebyo byonna ebyamutuukako, Yobu teyayonoona wadde okunenya Katonda.”—Yobu 1:12-19, 22.
11. (a) Kiki ekirala Sitaani kye yakola Yobu? (b) Yobu yeeyisa atya?
11 Sitaani teyakoma awo. Yasoomooza Katonda ng’agamba nti: “Golola omukono gwo okwate ku magumba ge n’omubiri gwe, olabe obanga taakwegaanire mu maaso go.” Bw’atyo Sitaani yaleetera Yobu obulwadde obw’amaanyi ennyo. (Yobu 2:5, 7) Kyokka Yobu yasigala mwesigwa eri Yakuwa. Yagamba nti: “Okutuusa lwe ndifa, siryeggyako bugolokofu bwange!”—Yobu 27:5.
12. Yobu yakyoleka atya nti Sitaani mulimba?
12 Yobu yali tamanyi Sitaani bye yali amwogeddeko era yali tamanyi na nsonga lwaki yali abonaabona nnyo. Yali alowooza nti Yakuwa ye yali amuleetedde ebizibu ebyo. (Yobu 6:4; 16:11-14) Wadde kyali kityo, Yobu yasigala mwesigwa eri Yakuwa. Waali tewakyaliwo kubuusabuusa kwonna ku nsonga lwaki Yobu yali aweereza Yakuwa. Yali amuweereza lwa kuba yali amwagala. Sitaani bye yali amwogeddeko byonna byali bya bulimba!
13. Yobu okusigala nga mwesigwa kyavaamu birungi ki?
13 Wadde nga Yobu yali tamanyi byaliwo mu ggulu, yasigala nga mwesigwa eri Katonda era n’akyoleka nti Sitaani mubi nnyo. Yakuwa yawa Yobu emikisa olw’okusigala nga mwesigwa gy’ali.—Yobu 42:12-17.
EBY’OBULIMBA SITAANI BY’AKWOGERAKO
14, 15. Bya bulimba ki Sitaani by’ayogera ku bantu bonna?
14 Ebyo ebyatuuka ku Yobu birina kye bituyigiriza. Sitaani agamba nti tuweereza Yakuwa olw’okuba tulina bye tumufunako. Mu Yobu 2:4, Sitaani yagamba nti: “Omuntu anaawaayo byonna by’alina olw’obulamu bwe.” N’olwekyo, ebyo Sitaani bye yayogera ku Yobu bikwata ku bantu bonna. Oluvannyuma lw’emyaka mingi nga Yobu amaze okufa, Sitaani yali akyasoomooza Yakuwa era ng’akyayogera eby’obulimba ku baweereza be. Ng’ekyokulabirako, Engero 27:11 wagamba nti: “Mwana wange beeranga wa magezi osanyusenga omutima gwange, ndyoke mbeere n’eky’okuddamu eri oyo ansoomooza [oba, anvuma].”
15 Osobola okusalawo okugondera Yakuwa n’ofuuka mukwano gwe, bw’otyo n’okiraga nti Sitaani mulimba. Ne bwe kiba nga kikwetaagisa okukola enkyukakyuka ez’amaanyi mu bulamu bwo okusobola okufuuka mukwano gwa Katonda, ba mukakafu nti bw’onoosalawo okukola enkyukakyuka ezo, ojja kuba osazeewo bulungi nnyo! Eno nsonga nkulu nnyo. Sitaani agamba nti bw’onoofuna ebizibu tojja kusigala ng’oli mwesigwa eri Katonda. Afuba nga bw’asobola okutulemesa okuba abeesigwa eri Katonda. Ekyo akikola atya?
16. (a) Bukodyo ki Sitaani bw’akozesa okulemesa abantu okuweereza Yakuwa? (b) Sitaani ayinza kugezaako atya okukulemesa okuweereza Yakuwa?
16 Sitaani akozesa obukodyo obw’enjawulo okugezaako okutulemesa okubeera mikwano gya Katonda. Alumba abantu ng’alinga ‘empologoma ewuluguma, ng’anoonya gw’anaalya.’ (1 Peetero 5:8) N’olwekyo, tekyandikwewuunyisizza singa mikwano gyo, ab’eŋŋanda zo, oba abantu abalala bagezaako okukulemesa okuyiga Bayibuli n’okukola Katonda by’ayagala. Bw’obeera mu mbeera ng’eyo oyinza okuwulira ng’alumbiddwa. * (Yokaana 15:19, 20) Ate era Sitaani yeefuula nga “malayika ow’ekitangaala.” N’olwekyo ayinza okukozesa akakodyo kano okugezaako okukuleetera okujeemera Yakuwa. (2 Abakkolinso 11:14) Akakodyo akalala Sitaani k’akozesa okutulemesa okuweereza Yakuwa kwe kutuleetera okulowooza nti tetusobola kusanyusa Katonda.—Engero 24:10.
GONDERA AMATEEKA GA YAKUWA
17. Lwaki tugondera Yakuwa?
17 Bwe tugondera Yakuwa tuba tukiraga nti Sitaani mulimba. Kiki ekinaatuyamba okugondera Yakuwa? Bayibuli egamba nti: “Oyagalanga Yakuwa Katonda wo n’omutima gwo gwonna n’obulamu bwo bwonna n’amaanyi go gonna.” (Ekyamateeka 6:5) Tugondera Yakuwa olw’okuba tumwagala. Bwe tuneeyongera okumwagala, tujja kweyongera okufuba okukola by’atulagira. Omutume Yokaana yagamba nti: “Okwagala Katonda kitegeeza okukwata ebiragiro bye; era ebiragiro bye tebizitowa.”—1 Yokaana 5:3.
18, 19. (a) Ebimu ku bintu Yakuwa by’agamba nti bikyamu bye biruwa? (b) Tumanya tutya nti Yakuwa tasobola kutulagira kukola kintu kye tutasobola kukola?
18 Ebimu ku bintu Yakuwa by’agamba nti bikyamu bye biruwa? Ebimu ku bintu ebyo biragiddwa mu kasanduuko akalina omutwe ogugamba nti, “ Kyawa Ebintu Yakuwa by’Akyawa.” Mu kusooka, oyinza okulowooza nti ebimu ku bintu ebyo si bibi nnyo. Naye bw’onoosoma ebyawandiikibwa ebiragiddwa era n’obifumiitirizaako, ojja kukiraba nti kya magezi okugondera amateeka ga Yakuwa. Ate era oyinza okukiraba nti waliwo enkyukakyuka ze weetaaga okukola mu bulamu bwo. Wadde ng’ekyo kiyinza okulabika ng’ekizibu, bw’onookola enkyukakyuka ezo, ojja kufuna emirembe n’essanyu olw’okubeera mukwano gwa Katonda. (Isaaya 48:17, 18) Naye tumanya tutya nti kisoboka okukola enkyukakyuka ng’ezo?
19 Yakuwa tasobola kutulagira kukola kintu kye tutasobola kukola. (Ekyamateeka 30:11-14) Olw’okuba mukwano gwaffe, atumanyi bulungi okusinga bwe twemanyi. Amanyi obusobozi bwaffe n’obunafu bwaffe. (Zabbuli 103:14) Ebigambo by’omutume Pawulo ebiri mu 1 Abakkolinso 10:13 bituzzaamu amaanyi. Yagamba nti: “Katonda mwesigwa, tajja kubaleka kukemebwa kusukka ku kye muyinza okugumira, naye bwe mukemebwa ajja kubateerawo obuddukiro musobole okugumiikiriza.” Tusobola okuba abakakafu nti mu buli mbeera yonna Yakuwa asobola okutuwa amaanyi ge twetaaga okusobola okukola ekituufu. Naawe ajja kukuwa “amaanyi agasinga ku ga bulijjo” osobole okugumira embeera enzibu. (2 Abakkolinso 4:7) Oluvannyuma lwa Yakuwa okuyamba Pawulo mu biseera ebizibu, Pawulo yagamba nti: “Nnyinza byonna olw’oyo ampa amaanyi.”—Abafiripi 4:13.
YAGALA EBYO KATONDA BY’AYAGALA
20. Ngeri ki ennungi z’osaanidde okwoleka mu bulamu bwo era lwaki?
20 Bwe tuba twagala okubeera mikwano gya Yakuwa, tuba tulina okulekera awo okukola ebintu by’atayagala. Naye era waliwo n’ekirala kye tuba tulina okukola. (Abaruumi 12:9) Mikwano gya Katonda gyagala ebyo by’ayagala. Ebimu ku byo byogerwako mu Zabbuli 15:1-5. (Soma.) Mikwano gya Yakuwa bafuba okumukoppa nga booleka engeri ennungi, gamba ‘ng’okwagala, essanyu, emirembe, obugumiikiriza, ekisa, obulungi, okukkiriza, obukkakkamu, n’okwefuga.’—Abaggalatiya 5:22, 23.
21. Kiki ekinaakuyamba okwoleka engeri ezisanyusa Katonda?
21 Kiki ekinaakuyamba okwoleka engeri ezo ennungi? Weetaaga okuyiga Yakuwa by’ayagala nga weesomesa Bayibuli obutayosa. (Isaaya 30:20, 21) Bw’onookola bw’otyo, ojja kweyongera okwagala Yakuwa, era bw’oneeyongera okumwagala, kijja kukwanguyira okumugondera.
22. Bw’onoosalawo okugondera Yakuwa, kiki ky’onoofuna?
22 Okukola enkyukakyuka mu bulamu bwo kiyinza okugeraageranyizibwa ku kweyambulamu engoye eziddugala n’oyambala ezitukula. Bayibuli egamba nti olina ‘okweyambulako omuntu ow’edda’ n’oyambala “omuntu omuggya.” (Abakkolosaayi 3:9, 10) Wadde nga kiyinza obutaba kyangu, bwe tukola enkyukakyuka era ne tugondera Yakuwa, asuubiza okutuwa ‘empeera ennene.’ (Zabbuli 19:11) N’olwekyo, salawo okugondera Yakuwa okirage nti Sitaani mulimba. Weereza Yakuwa, si lwa kuba nti osuubira empeera mu biseera eby’omu maaso, wabula olw’okuba omwagala. Bw’onookola bw’otyo, ojja kufuuka mukwano gwa Katonda!
^ lup. 16 Kino tekitegeeza nti abantu abagezaako okukulemesa okuyiga Bayibuli Sitaani y’aba abakozesa butereevu. Sitaani ye “katonda w’ensi eno,” era “ensi yonna eri mu buyinza” bwe. N’olwekyo, tekyandikwewuunyisizza abantu abamu bwe bagezaako okukulemesa okuweereza Yakuwa.—2 Abakkolinso 4:4; 1 Yokaana 5:19.


text:
Ddala Yesu Yafiira ku Musaalaba?
Bayibuli ky’egamba
Abantu bangi omusaala bagutwala nti ke kabonero k’Abakristaayo akasinga obukulu. Kyokka, Bayibuli teyogera ku ngeri ekyo kwe battira Yesu gye kyali kyakulamu. N’olwekyo, tewali ayinza kumanyira ddala bwe kyali kifaanana. Wadde kiri kityo, Bayibuli etuwa obukakafu obulaga nti Yesu teyafiira ku musaalaba, wabula ku nkondo.
Bayibuli ekozesa ekigambo stau·rosʹ eky’Oluyonaani, ng’eyogera ku kintu Yesu kwe yafiira. (Matayo 27:40; Yokaana 19:17) Wadde nga Bayibuli nnyingi zivvuunula ekigambo kino nti “omusaalaba,” abeekenneenya bangi bakkiriziganya nti ekigambo ekyo kitegeeza “ekikondo ekyesimbye.” * Okusinziira ku kitabo ekiyitibwa A Critical Lexicon and Concordance to the English and Greek New Testament, ekigambo stau·rosʹ “tekibangako na makulu ag’emiti ebiri egikiikiddwa mu ngeri yonna.”
Bayibuli era ekozesa ekigambo ky’Oluyonaani ekirala xyʹlon ekirina amakulu ge gamu ne stau·rosʹ. (Ebikolwa 5:
Okukozesa omusaalaba mu kusinza kisanyusa Katonda?
Ka kibe ki Yesu kye yafiirako, bino wammanga awamu n’ennyiriri za Bayibuli eziragiddwa biraga nti tetusaanidde kukozesa musaalaba mu kusinza.
Katonda tayagala kumusinza nga tukozesa ebifaananyi oba obubonero, nga mw’otwalidde omusaalaba. Katonda yalagira Abayisirayiri obutakozesa “ekifaananyi ekyole eky’ekintu kyonna” mu kusinza, era n’Abakristaayo baalagirwa nti, “mudduke okusinza ebifaananyi.”
—Ekyamateeka 4: 15- 19; 1 Abakkolinso 10:14.
Abakristaayo abaaliwo mu kyasa ekyasooka tebaakozesa musaalaba mu kusinza. * Abatume ba Yesu ab’omu kyasa ekyasooka baateerawo Abakristaayo bonna ekyokulabirako mu bye baayigirizanga ne bye baakolanga.
—2 Abassessalonika 2: 15.
Okukozesa omusaalaba mu kusinza kwasibuka mu bakaafiiri. * Emyaka mingi oluvannyuma lw’okufa kwa Yesu, amakanisa gaava ku njigiriza za Yesu, era abantu abaageegattangako “bakkirizibwanga okukozesa ebifaananyi n’obubonera bye baakozesanga mu kusinza okw’ekikaafiiri” nga mw’otwalidde n’omusaalaba. (The Expanded Vine’s Expository Dictionary of New Testament Words) Kyokka, Bayibuli evumirira okukozesa obubonero obw’ekikaafiiri olw’okwagala okufuna abagoberezi.
—2 Abakkolinso 6: 17.
^ lup. 4 Laba New Bible Dictionary, Third Edition, edited by D. R. W. Wood, olupapula 245; Theological Dictionary of the New Testament, Volume VII, olupapula 572; The International Standard Bible Encyclopedia, Revised Edition, Volume 1, olupapula 825; and The Imperial Bible-Dictionary, Volume II, olupapula 84.
^ lup. 5 Laba The Expanded Vine’s Expository Dictionary of New Testament Words, olupapula 1165; A Greek-English Lexicon, ekyawandiikibwa Liddell ne Scott, Ninth Edition, olupapula 1191-
^ lup. 9 Laba Encyclopædia Britannica, 2003, entry “Cross”; The Cross
^ lup. 10 Laba The Encyclopedia of Religion, Volume 4, olupapula 165; The Encyclopedia Americana, Volume 8, olupapula 246; ne Symbols Around Us, olupapula 205-


text:
Emize
Emize Abantu Gye Baba Nagyo
Okwemanyiiza Okukola Ebintu Ebikuganyula
Kakasa nti ebintu bye weemanyiiza okukola bikuganyula.
Nkole Ntya Okulwanyisa Ebikemo?
Manya by’oyinza okukola okusobola okwewala embeera eziyinza okukuviirako okukemebwa okukola ekintu ekibi.
Omwenge, Sigala, n'Ebiragalalagala
Okunywa Ssigala Katonda Akutwala Atya?
Bayibuli teyogera ku ssigala, kati olwo tuyinza tutya okumanya endowooza ya Katonda?
Ebifaananyi eby'Obuseegu
Watya nga Nnina Omuze ogw’Okulaba Ebifaananyi eby’Obuseegu?
Bayibuli esobola okukuyamba okutegeera akabi akali mu kulaba ebifaananyi eby’obuseegu.


text:
EKIGAMBO KYA KATONDA KYA BUGAGGA | ISAAYA 38-42
Abo Abakooye, Yakuwa Abawa Amaanyi
Empungu esobola okuba waggulu mu bbanga okumala essaawa eziwerera ddala. Kino ekikola etya? Efuna awali empewo ebuguma n’eyanjuluza ebiwaawaatiro byayo ne yeetooloolera mu kifo ekyo nga bw’etumbiira mu bbanga. Bw’etuuka waggulu eyo, efuna awalala awali empeewo ebuguma ne yeeyongerayo waggulu
Okufaananako empungu etakozesa maanyi mangi ng’etumbiira mu bbanga, naffe amaanyi Yakuwa g’atuwa gatusobozesa okweyongera okumuweereza


text:
BAYIBULI EKYUSA OBULAMU BW’ABANTU
Nnalemererwa Emirundi Mingi Naye Oluvannyuma ne Mpangula
NNAZAALIBWA: 1953
ENSI: AUSTRALIA
EBYAFAAYO: NNALINA OMUZE OGW’OKULABA EBIFAANANYI EBY’OBUSEEGU
OBULAMU BWANGE BWE BWALI:
Taata wange yava mu Bugirimaani n’agenda mu Australia mu 1949, okunoonya omulimu mu birombe gye basima eby’obugagga eby’omu ttaka ne mu kampuni z’amasannyalaze, era yafuna aw’okubeera mu ssaza ly’e Victoria. Bwe yali eyo, yawasa maama wange, era nnazaalibwa mu 1953.
Oluvannyuma lw’emyaka mitono, Abajulirwa ba Yakuwa baatandika okuyigiriza maama wange Bayibuli, bwe ntyo ne mmanyaako ku biri mu Bayibuli nga nkyali muto. Kyokka ye taata eby’eddiini yali tabyagalira ddala. Yatandika okuyigganya maama, era olw’okuba yali mukambwe nnyo, maama yali amutya nnyo. Maama yeeyongera okusoma Bayibuli mu nkukutu era bye yali ayiga yali abyagala nnyo. Taata bwe yabanga taliiwo awaka, maama yatutuuzanga nze ne mwannyinaze omuto, n’atubuulira ku ebyo bye yali ayiga mu Bayibuli. Yatubuuliranga ku nsi empya Katonda gye yasuubiza era n’atugamba nti singa tugoberera emitindo gya Katonda egikwata ku mpisa, twandibadde basanyufu.—Zabbuli 37:10, 29; Isaaya 48:17.
Bwe nnaweza emyaka 18, nnawalirizibwa okuva awaka olw’obukambwe bwa taata. Wadde nga nnali nkiraba nti maama bye yali anjigiriza byali bituufu, saabikolerako. Nnatandika okukola ku by’amasannyalaze mu kirombe ky’amanda, era bwe nnaweza emyaka 20, nnasalawo okuwasa. Oluvannyuma lw’emyaka esatu, muwala waffe eyasooka yazaalibwa era nnaddamu okulowooza ku kiki ekyali kisinga obukulu mu bulamu bwange. Nnali nkimanyi nti Bayibuli esobola okuyamba amaka gaffe, bwe ntyo ne nsaba omu ku Bajulirwa ba Yakuwa anjigirize Bayibuli. Naye mukyala wange yali tayagala Bajulirwa ba Yakuwa. Bwe nnagendako mu nkuŋŋaana z’Abajulirwa ba Yakuwa, mukyala wange yaŋŋamba nsalewo kimu ku bibiri: ye okunoba oba nze okulekera awo okuyiga Bayibuli. Olw’okwagala okusanyusa mukyala wange, nnalekera awo okuyiga Bayibuli. Naye oluvannyuma nnejjusa olw’obutakola ekyo kye nnali mmanyi nti kye kituufu.
Lumu, be nnali nkola nabo bandaga ebifaananyi eby’obuseegu. Bwe nnajjukira bye nnali njize mu Bayibuli, omutima gwannumiriza nnyo era ne ntya nti Katonda ajja kumbonereza. Naye bwe nneeyongera okulaba ebifaananyi ebyo, endowooza yange yagenda ekyuka mpolampola. Oluvannyuma lw’ekiseera, okulaba ebifaananyi eby’obuseegu gwanfuukira omuze.
Oluvannyuma lw’emyaka 20, nnali nnyonoonekedde ddala era ng’empisa ennungi maama ze yali anjigirizza nziviiriddeko ddala. Ebyo bye nnali ndaba byakyusa nnyo enneeyisa yange n’enjogera yange. Nnali mpemula nnyo, era nga nnyumirwa nnyo emboozi ezikwata ku by’obugwenyufu. Nnafuna endowooza enkyamu ku bikwata ku by’okwegatta, era wadde nga nnali nkyabeera ne mukyala wange, nneegattanga n’abakazi abalala bangi. Lumu bwe nnalowoooza ku bye nnali nkola, nnawulira nga nneeweebudde nnyo.
Nnayawukana ne mukyala wange era embeera y’obulamu bwange ne yeeyongera okwonooneka. Mu kiseera ekyo nnasaba nnyo Yakuwa era ne nziramu okuyiga Bayibuli, wadde nga waali wayiseewo emyaka 20 bukyanga ndekayo okuyiga Bayibuli. Mu kiseera ekyo taata yali yafa, ate nga ye maama yabatizibwa era nga Mujulirwa wa Yakuwa.
ENGERI BAYIBULI GYE YAKYUSAAMU OBULAMU BWANGE:
Engeri gye nnali nneeyisaamu yali ekontana n’ebyo Bayibuli by’egamba. Naye ku mulundi guno nnali mumalirivu okukolera ku ebyo bye nnali njiga mu Bayibuli nsobole okufuna emirembe mu mutima. Nnatandika okulongoosa mu ngeri gye nnali njogeramu n’okufuga obusungu. Ate era nnamalirira okulekayo ebikolwa eby’obuseegu, okukuba zzaala, okunywa ennyo omwenge, n’okubba bakama bange.
Bakozi bannange baali tebategeera nsonga lwaki nnali nsazeewo okukola enkyukakyuka ezo ez’amaanyi. Okumala emyaka esatu, bansendasendanga nziremu okwenyigira mu mize gye nnali ndese. Buli lwe nnalemererwanga okwefuga ne nnyomba oba ne njogera ekigambo ekibi, baaleekaniranga waggulu nti: “Otyo! Joe ow’edda akomyewo.” Ebigambo ebyo byannumanga nnyo, era byandeeteranga okuwulira nti nnemereddwa.
Ebifaananyi eby’obuseegu byali bingi nnyo gye nnali nkolera. Bakozi bannange bampeerezanga ebifaananyi eby’obuseegu nga bakozesa kompyuta zaabwe, nga nange bwe nnakolanga mu kusooka. Nnali nfuba okulekayo okulaba ebifaananyi eby’obuseegu, naye nabo baali bamalirivu okunnemesa. Oyo eyali anjigiriza Bayibuli yannyamba nnyo era yanzizangamu nnyo amaanyi. Yampulirizanga bwe nnabanga mmubuulira ebyandi ku mutima. Yandaganga ebyawandiikibwa ebyali bisobola okunnyamba okwefuga nsobole okuvvuunuka omuze ogwo, era yankubirizanga okusabanga Yakuwa obutayosa.—Zabbuli 119:37.
Lumu nnasaba bakozi bannange tukuŋŋaane tubeeko kye twogerako. Mu bo mwalimu abasajja babiri abaali bafuba okulekayo omuze gw’okunywa ennyo omwenge. Nnabagamba bawe abasajja abo omwenge, naye bonna ne baleekaanira waggulu nti: “Ekyo tetuyinza kukikola! Abasajja bano baagala okuva ku mwenge!” Nnabaddamu nti: “Ekyo kituufu, era nange nnina omuze gwe nnwanyisa.” Okuva ku olwo, bakozi bannange baakitegeera nti nnali mumalirivu okulekayo omuze ogw’okulaba ebifaananyi eby’obuseegu, era tebaddamu kumpikiriza kubiraba.
Oluvannyuma lw’ekiseera, Yakuwa yannyamba okuvvuunuka omuze ogw’okulaba ebifaananyi eby’obuseegu. Mu 1999, nnabatizibwa ne nfuuka Omujulirwa wa Yakuwa. Ndi musanyufu nnyo okuba nti Yakuwa yannyamba okulongoosa obulamu bwange.
Kati ntegeera bulungi ensonga lwaki Yakuwa akyayira ddala emize emibi. Yakuwa yali ayagala kumponya bizibu ebiva mu kulaba ebifaananyi eby’obuseegu, nga taata ayagala ennyo omwana we bwe yandikoze. Ebigambo ebiri mu Engero 3:5, 6 nga bituufu nnyo! Ennyiriri ezo zigamba nti: “Weesigenga Yakuwa n’omutima gwo gwonna, era teweesigamanga ku kutegeera kwo. Mulowoozengako mu byonna by’okola, anaatereezanga amakubo go.” Okugoberera amagezi agali mu Bayibuli kinnyambye okwewala emize emibi.—Zabbuli 1:1-3.
ENGERI GYE ŊŊANYUDDWAMU:
Mu kusooka nnali mpulira nga nninga ekintu ekitagasa, naye kati mpulira ng’obulamu bwange bulina ekigendererwa, era mpulira emirembe. Kati ndi muyonjo era mpulira nga Yakuwa yansonyiwa era annyamba. Mu 2000, nnawasa Karolin, omukyala ayagala ennyo Yakuwa nga nange bwe mmwagala. Amaka gaffe galimu emirembe. Tuwulira nga nkizo ya maanyi okuba mu luganda olw’ensi yonna olw’Abajulirwa ba Yakuwa.


text:
Beewaayo Kyeyagalire
ABAMU ku Bajulirwa ba Yakuwa abaweerereza mu nsi awali obwetaavu bw’ababuulizi obusingako, bakazi abali obwannamunigina. Abamu ku bo babadde baweereza mu nsi endala okumala emyaka mingi. Kiki ekyabayamba okusalawo okugenda okuweereza mu nsi endala? Biki bye bayize nga baweereza mu nsi endala? Mikisa ki gye bafunye? Twayogerako n’abamu ku bannyinaffe abo. Bw’oba mwannyinaffe ali obwannamunigina era ng’oyagala okufuna essanyu mu kuweereza Yakuwa, tuli bakakafu nti ojja kuganyulwa nnyo mu ebyo bannyinaffe abo bye baayogera. Mu butuufu, abantu ba Katonda bonna basobola okuganyulwa mu kyokulabirako ekirungi bannyinaffe abo kye bataddewo.
OKWAŊŊANGA EBYALI BIBEERALIIKIRIZA
Olowooza osobola okuweereza nga payoniya mu nsi endala, kyokka ng’oli bwannamunigina? Anita, kati ali mu myaka 70, mu kusooka yali abuusabuusa obanga ekyo yali asobola okukikola. Yakulira mu Bungereza era yatandika okuweereza nga payoniya nga wa myaka 18. Agamba nti: “Nnali njagala nnyo okuyigiriza abantu ebikwata ku Yakuwa, naye nnali sikirowoozangako nti nsobola okugenda okuweerereza mu nsi endala. Nnali sirina lulimi lulala lwe mmanyi, era nnali sisuubira nti nsobola okuyigayo olulimi olulala. N’olwekyo, bwe nnayitibwa okugenda mu Ssomero lya Gireyaadi, kyanneewuunyisa nnyo. Nnali sisuubira nti omuntu nga nze nnali nsobola okuyitibwa okugenda mu Gireyaadi. Naye nnagamba nti, ‘Yakuwa bw’aba alaba nga nsobola okuweerereza mu nsi endala, nja kugezaako.’ Kati wayise emyaka egisukka mu 50 nga Anita aweereza ng’omuminsani mu Japan.” Agamba nti: “Emirundi egimu ntera okukubiriza baganda bange abakyali abato okugenda okuweereza nga bapayoniya mu nsi endala, era bangi ku bo bwe batyo bwe bakoze.”
OKUGGWAAMU OKUTYA
Bangi ku bannyinaffe abaweerezzaako mu nsi endala mu kusooka baali batya okugenda okuweerereza mu nsi endala. Naye baasobola batya okuggwaamu okutya?
Mwannyinaffe Maureen, kati ali mu myaka 60 agamba nti: “Okuviira ddala mu buto, nnali njagala okukozesa obulamu bwange okuyamba abalala.” Maureen bwe yaweza emyaka 20, yagenda e Quebec, mu Canada, awaali obwetaavu bwa bapayoniya. Agamba nti: “Oluvannyuma, nnayitibwa okugenda mu Ssomero lya Gireyaadi, naye nnali ntya okulekawo mikwano gyange okugenda okuweerereza mu nsi endala. Era nnali ntya okulekawo maama wange, mu kiseera ekyo eyali alabirira taata nga mulwadde. Emirundi mingi nnasabanga Yakuwa ekiro ne mmutegeeza ku bintu ebyo ebyali binneeraliikiriza. Bwe nnategeezaako bazadde bange nti nnali mpitiddwa mu Gireyaadi, baŋŋamba nti ŋŋende. Ate era nnalaba engeri ab’oluganda mu kibiina gye baali bafuba okuyamba bazadde bange. Okufumiitiriza ku ngeri Yakuwa gye yali ayambamu bazadde bange kyandeetera okuba omukakafu nti nange yandindabiridde. Bwe kityo, nnali mwetegefu okugenda okuweereza mu nsi endala!” Maureen yatandika okuweereza ng’omuminsani mu West Africa mu 1979, era yamalayo emyaka egisukka mu 30. Kati Maureen aweereza nga payoniya ow’enjawulo mu Canada, ate nga mu kiseera kye kimu alabirira maama we. Bw’alowooza ku myaka gye yamala ng’aweerereza mu nsi endala, Maureen agamba nti: “Yakuwa yampanga bye nneetaaga mu kiseera we nnalinga mbyetaagira.”
Wendy, kati ali mu myaka 60 yatandika okuweereza nga payoniya mu Australia ng’akyali muvubuka. Agamba nti: “Nnali ntya nnyo okwogera n’abantu be simanyi. Naye okuweereza nga payoniya kyannyamba okuyiga okwogera n’abantu ab’enjawulo awatali kutya. Ekiseera bwe kyagenda kiyitawo, nnalekera awo okutya abantu. Okuweereza nga payoniya kyannyamba okwesiga ennyo Yakuwa, ne mba nga sikyatya kugenda kuweereza mu nsi ndala. Muganda wange omu eyali yaweerezaako ng’omuminsani mu Japan okumala emyaka egisukka mu 30, yansaba ŋŋendeko naye okubuulira mu Japan okumala emyezi esatu. Okukolerako awamu naye kyandeetera okwagala ennyo okugenda okuweereza mu nsi endala.” Mu myaka gya 1980, Wendy yagenda okuweerereza mu Vanuatu, ekizinga ekisangibwa mayiro 1,100 ebugwanjuba bwa Australia.
Wendy akyali mu Vanuatu, era kati aweerereza ku ofiisi awavvuunulirwa ebitabo byaffe. Agamba nti: “Kindeetedde essanyu lingi okulaba ng’ebibiina n’ebibinja bingi bitandikibwawo mu bitundu ebyesudde. Ngitwala nga nkizo ya maanyi okuba nti Yakuwa ansobozesezza okuyambako mu kubunyisa amawulire amalungi ku bizinga.”
Kumiko, kati ali mu myaka 60, yali aweereza nga payoniya mu Japan. Mukwano gwe, naye eyali aweereza nga payoniya, yamugamba bagende baweerereze mu Nepal. Kumiko agamba nti: “Mukwano gwange oyo yaŋŋamba enfunda n’enfunda tugende, naye nga sikkiriza. Nnali saagala kuyiga lulimi lulala era nga nneebuuza engeri gye nnandisobodde okutuukana n’embeera y’omu nsi endala. Era nneebuuzanga engeri gye nnandisobodde okweyimirizaawo nga mpeerereza mu nsi endala. Mu kiseera ekyo, nnagwa ku kabenje ne bampa ekitanda mu ddwaliro. Nga ndi eyo, muli nneebuuza: ‘Watya singa nfuna obulwadde obw’amaanyi ne nfiirwa enkizo ey’okuweererezaako mu nsi endala? Lwaki sigenda ne mpeererezaako mu nsi endala okumala waakiri omwaka gumu?’ Nnasaba Yakuwa annyambe okukolera ku ekyo kye nnali nsazeewo.” Bwe yava mu ddwaliro, Kumiko yagenda n’akyalako mu Nepal, era oluvannyuma n’agenda ne munne okuweerereza eyo.
Bw’alowooza ku myaka egikunnukkiriza mu kkumi gy’amaze ng’aweerereza mu Nepal, Kumiko agamba nti: “Okutya kwonna kwe nnalina kwavaawo. Ndi musanyufu nnyo okuba nti nnasalawo okugenda okuweereza awali obwetaavu bw’ababuulizi obusingako. Emirundi mingi, bwe tugenda mu maka g’abantu okubuulira, abantu nga bataano oba mukaaga bakuŋŋaana okutuwuliriza. Oluusi n’abaana abato bansaba mbawe tulakiti ezinnyonnyola Bayibuli. Kindeetedde essanyu lingi okubuulira mu kitundu kino omuli abantu abangi ennyo abaagala okuwulira obubaka bwaffe.”
OKWAŊŊANGA OKUSOOMOOZA
Kya lwatu nti bannyinaffe abo bonna baayolekagana n’okusoomooza okutali kumu. Naye baasobola batya okukwaŋŋanga?
Diane, eyava mu Canada agamba nti: “Mu kusooka tekyannyanguyira kubeera wala n’ab’eŋŋanda zange.” Kati Diane ali mu myaka 60 era amaze emyaka 20 ng’aweereza ng’omuminsani mu Ivory Coast (kati eyitibwa Côte d’Ivoire). Agamba nti: “Nnasaba Yakuwa annyambe okwagala abantu b’omu nsi gye nnali ŋŋenda okusindikibwa. Omu ku basomesa baffe mu Gireyaadi ayitibwa Jack Redford, yatugamba nti mu kusooka embeera mu bitundu gye twali tugenda okusindikibwa ziyinza obutatubeerera nnyangu, naddala nga tufunye ebizibu by’eby’enfuna. Naye yatugamba nti: ‘Temutunuulira bizibu ebyo. Mu kifo ky’ekyo, mutunuulire abantu. Mwetegereze engeri gye bakwatibwako nga bayize amazima.’ Ekyo kyennyini kye nnakola, era nnafuna emikisa mingi! Abantu be nnabuuliranga baasanyukanga nnyo okuwulira amawulire ag’Obwakabaka!” Kiki ekirala ekyayamba Diane okutuukana n’embeera y’omu nsi endala? Agamba nti: “Nnafangayo nnyo ku bayizi bange aba Bayibuli era kyansanyusa nnyo okulaba enkyukakyuka ze baakola okufuuka abaweereza ba Yakuwa abeesigwa. Nnayagala nnyo obuweereza bwange. Nnafuna bamaama, bataata, baganda bange, ne bannyinaze ab’eby’omwoyo, nga Yesu bwe yasuubiza.”
Anne, kati ali mu myaka 40, aweerereza mu nsi emu ey’omu Asiya omulimu gwaffe gye guziyizibwa. Agamba nti: “Mu myaka gye mmaze nga mpeereza mu bitundu ebitali bimu, mbaddeko ne baganda bange abalina engeri ez’enjawulo ku zange. Oluusi ekyo kyatuviirangako okufuna obutategeeragana. Ekyo bwe kyabangawo, nnafubanga okutegeera obuwangwa bwabwe n’ensonga lwaki baali beeyisa nga bwe baali beeyisa. Nnafuba okwongera okubaagala n’obutaba mukakanyavu. Ekyo kyannyamba okufuna emikwano mingi egya nnamaddala era kinnyambye okweyongera okuweereza Yakuwa nga ndi mu nsi endala.”
Mu 1993, Ute, enzaalwa ya Bugirimaani, kati ali mu myaka 50, yasindikibwa okuweereza ng’omuminsani mu Madagascar. Agamba nti: “Tekyannyanguyira kuyiga lulimi olwogerwa mu nsi eyo n’okumanyiira embeera y’obudde. Mu butuufu, mu kusooka nnalwalanga nnyo, naye bakkiriza bannange bannyambanga nnyo. Bakkiriza bannange n’abayizi bange aba Bayibuli bannyamba okuyiga olulimi olwogerwa mu nsi eyo. Muganda wange bwe twali tuweerereza awamu ng’abaminsani yanzijanjabanga buli lwe nnalwalanga. Naye okusingira ddala, Yakuwa yannyamba. Nnamusabanga ne mmubuulira ebyanneeraliikirizanga. Nnamulindiriranga okutuusa lwe yaddangamu essaala zange. Yakuwa yannyamba okwaŋŋanga ebizibu byonna bye nnayolekagana nabyo.” Kati Ute amaze emyaka 23 ng’aweereza mu Madagascar.
BAFUNA EMIKISA MINGI
Bannyinaffe abaweerereza mu nsi endala bafuna emikisa mingi. Egimu ku gyo gye giruwa?
Heidi, enzaalwa ya Bugirimaani, kati ali mu myaka 70, abadde aweereza ng’omuminsani mu Ivory Coast (kati eyitibwa Côte d’Ivoire) okuva mu 1968. Agamba nti: “Ekimu ku bintu ebisinze okundeetera essanyu kwe kulaba ng’abaana bange ab’eby’omwoyo ‘beeyongera okutambulira mu mazima.’ Abamu ku abo be nnayigiriza Bayibuli bapayoniya ate abalala baweereza ng’abakadde mu kibiina. Abamu ku bo bampita maama ate abalala jjajja. Ow’oluganda omu gwe nnayigiriza Bayibuli antwala nga maama we, mukyala we antwala nga nnyazaala we, ate abaana baabwe bantwala nga jjajjaabwe.”
Karen, enzaalwa ya Canada, kati ali mu myaka 70, yamala emyaka egisukka mu 20 ng’aweerereza mu West Africa. Agamba nti: “Okuweereza ng’omuminsani kyannyamba okwongera okwoleka okwagala, obugumiikiriza, n’omwoyo gw’okwefiiriza. Ate era okukolerako awamu ne bakkiriza bannange okuva mu mawanga ag’enjawulo kyannyamba okuba n’endowooza ennuŋŋamu ku bantu ab’enjawulo. Nnakiraba nti waliwo engeri nnyingi ey’okukolamu ebintu. Mu butuufu, nfunye emikwano mingi mu nsi ezitali zimu! Wadde ng’embeera z’obulamu bwaffe zaakyuka, tukyali ba mikwano.”
Margaret, enzaalwa ya Bungereza, kati ali mu myaka 70, yaweerezaako ng’omuminsani mu Laos. Agamba nti: “Okuweereza mu nsi endala kyannyamba okulaba engeri Yakuwa gy’aleetamu abantu ab’amawanga ag’enjawulo mu kibiina kye. Ekyo kyeyongera okunyweza okukkiriza kwange. Era kindeetedde okuba omukakafu nti Yakuwa akulembera ekibiina kye era nti ekigendererwa kye kijja kutuukirira.”
Tewali kubuusabuusa nti bannyinaffe abali obwannamunigina abaweerereza mu nsi endala awali obwetaavu bw’ababuulizi obusingako bataddewo ekyokulabirako ekirungi. Mu butuufu, basiimibwa nnyo. (Balam. 11:40) Buli lukya, omuwendo gwa bannyinaffe ng’abo gweyongera. (Zab. 68:11) Naawe waliwo enkyukakyuka z’osobola okukola okukoppa bannyinaffe abo? Bw’onoozikola, ojja ‘kulegako olabe nti Yakuwa mulungi.’


text:
Mazima ensonga ezirimu okwawukana wakati wabawahaab nabasiramu, kwekubeera nga bbo (abawahaab) baziyiza:
1- Okulayirira kukatonda neebifo byabagalwa bakatonda.
2- Okulayira ekitali katonda.
Era ebiseera ebimu, batwaala emiteeko egyo ebiri nti kubeera kugatta kukatonda owekitiibwa.
Nekigenda okuddirira, kwekunonyereza kunsonga eyo, tulyoke tufune etteeka lyobusiramu ettuufu.
Qur’an eyekittibwa eyogero kubamu mubaddu baktonda:
“Abagumiikiriza, n’abogera amazima, nabatya katonda, n’abagaba, nabasaba okusonyiyizibwa ebiseera byekiro”.([1])
Singa omuntu ayimirira mukiro wakati, n’asaala kulwakatondawe, oluvanyuma n’amwewombekera, n’agamba:
“Ai katonda, nkusaba kulwekitiibwa kyabasaba okusonyiyizibwa, nsonyiwa ebyonoono byange”.
Kisoboka kitya okutwaala ekigambokye ekyo nti Shirik mu Ibaada?
Mazima Shirik mu Ibaada (mukwesinza) kwekusinza ekitali katonda oba okuddira ekitali katonda, n’okyesinza era nokitwaala nti nsibuko yabikolwa byakatonda.
Naye mukifo ekyo, omusaaze ayolekera ewakatonda owekitiibwa, nga tasaba kintu kyonna okujjako okuva muye (s.w). kale omulimo ogwo bwegubeera nga guli haraam, alina okubeera nomusango omulala ogutali Shirik, era kukipimo ekyo, katonda wagambira:
“Era katonda bw’aba nga y’ayogeddwako yekka, emitima gy’abo abatakkiriza nkomerero, gyitamwa, naye ebyo ebitali katonda bwebiba nga byebyogeddwako, obalaba nga basanyuka”.([2])
Ate mu Aya endala, Qur’an eyogera kuboonoonyi – mushirikiina:
“Mazima bbo, baali nga bwebaba bagambiddwa nti teri yesinzibwa okujjako Allah, bekuluntaza era nebagamba nti ffe tuleke baktonda baffe Olwomuyimbi omulalu”([3])
Nolwekyo, Okusinziira ku Aya ezo ebbiri, agatta kukatonda y’oyo owomutima ogwetamwa, katonda omu bw’abeera nga yayogeddwako ate negusanyuka nga omasanamu gogeddwako oba yekuluntakiza kukukkiriza obw’omu bwakatonda owekitiibwa.
Oluvanyuma lwekipimo kyaQur’an ekyo, twebuuza: Abaffe, oyo ayimirira ekiro, n’akutula amasaawa nga ali mukwesinza nokuwa-njaga nokusaba, n’asaalira mumaaso gakatonda nga muwombeefu nobumalirivu bwonna era nalayirira kukatonda nekifo ekyaba-galwaabe abalongoofu era n’amusaba nabaddube abamutya ... abaffe omuntu oyo, abeera mushirik mumulimogwe ogwo?!
Era ngeriki gyaba avudde kukujjukira katonda, era neyekulu-ntaliza kukukkiriza obwomu bwakatonda (s.a)?
Lwaki tulaba abatunzi bebitabo abawahaab nga besigamira kumisingi egyitaliimu nobujulizi obunafu okusinga ennyumba ya nabbubi era nebakasuukirira abasiramu nekigambo Shirik, bbo nebeetwaala nga b’ebokka “abalondemu bakatonda”?!
Era kijja kitya okutwaala ekyenda mwomwenda kubuli kikumi mubanannyini qibla nti bamushirikiina ate nebatwaala abe “Najid” nti bebokka ab’awula katonda awamu nokulaba ekipimo kyaQur’an ekyo ekiyise?!
Abaffe, Qur’an yakyusiza abawahaab amakulu gekigambo “Shirik” balyoke bakivvuunule nga bwebaagala era abamu babalamule nti bamushirikiina ate abamu nedda?!!
Mubutuufu, “Katonda yasiba envumbo kumitima gyaabwe, kale, bbo tebategeera”.
Mazima ffe tulaba okulayirira kukatonda mukusaba kwabaga-lwaabe abamuli okumpi.
Okugeza nga Imam oyo omukulembeze wabakkiriza, Ali (a.s), tumulaba mukusabakwe oluvanyuma lwokusaala eswala yekiro nga agamba:
“Ai katonda, mazima nze nkusaba kulwekitiibwa kyoyo eyekingiriza nawe okuva mubusungubwo neyesigamira kukiti-ibwakyo, neyewogoma mukisiikirizekyo, neyekwaata kumuguwagwo era n’abeera nga talina gweyesiga okujjako ggwe...”.([4])
Era agamba Imam (a.s) mudua gyeyayigiriza omu kubaswaha-ababe:
“... Neekitiibwa kyebifo kya basabi (kyebalina) kuggwe, n’abo abegomba okusembera gy’oli, n’abo abekingiriza naawe, n’abo abakwewombekera, nabuli kifo neekitiibwa bwabuli muddu okwesinza kubuli lukalu, oba kumazzi, oba muddungu, oba kunsozi. Nkusaba olusaba nga olw’oyo ayitiriddwako abwetaavu...”([5])
Abaffe, okusaba okwo okuzza obupya omwoyo gwomuntu, era nekwagalisa omuntu okwesinza, nokwewombeeka okwo mumaaso gakatonda… birina ekigendererwa ekirala okujjako okunyweeza obw’omu bwakatonda, nokukakasa nti teri esaana kuddukirwa okujjako ewakatonda, nokwolesa okwagala nomukwaano eri abagalwa bakatonda nemikwaanoje – nga era okusaba okwo, mukiseera kyekimu, kulaga okwolekera eri katonda?!!
Okusinziira kundowooza eyo, ... Abawahaab balina okwekomako okwolekeza abasiramu obukaafiiri nobushirik, era kisaana okwetegereza ensonga eyo nga bakozesa amagezi nobujulizi.
Nolwekyo, ky’ova olaba abawahaab abamu – abalinamukko obwenkanya – b’etegereza “Okulayirira kukatonda nobukakafu bwabagalwa bakatonda” nebabeera nga baakomekkereza nga bagamba nti kuli haraam oba kutamwa, okwawukanako ne “Swan-ane” – omuwahaab – eyagamba nti Shirik.
Mukiseera kino, ... oluvanyuma olwokutegeera ebigambo ebyetoloolerwaako emboozi, tulina okwetegereza ensonga nga tugiteese wansi womutwe ogugamba nti haraam oba Makrooh, era tunnyonyole obujulizi obulaga obutuufu bwensonga eyo. Era kati tugamba:
Okulayirira kukatonda neba “Auliya” kwajja muhadith eziwerako, era nga ezimu z’ava kumubaka wakatonda (s.a.w), ate ezimu neziva kuba Imam Ahlul Bait (a.s) era okusinziira kuhadith ezo tekisoboka kugamba nti okulayira okwo kuli haraam oba makrooh.
1- Nga bwetwamala okukyogerako, Nabbi (s.a.w) yayigiriza omusajja muzibe eyamujjira nga ayagala. Okumusabira katonda amuddize okulabakwe. Nabbi yamuyigiriza nti agambe:
“Ai katonda, nze nkusaba era njolekera gy’oli neNabiwo Muhamad Nabbi owoku sasira”.([6])
2- Yagamba Abu Sa-eed AlKhudr, okuva kuNabbi (s.a.w) eduwa eno:
“Ai katonda, nze nkusaba nekifo kyabasabi kyebalina kuggwe, era nkusaba nekitiibwa kyokutambula kwange kuno...”([7])
3- Mazima Nabbi Adam y’enenya ewakatonda (s.w) nebigambobye:
“Nkusaba nekitiibwa kyaMuhamad okujjako nga onsonyiwa”([8])
4- Nabbi (s.a.w) bwamala okuziika Sayyidat Fatima bint Asad, Maama wa Imam Ali (a.s), yamusabira nebigambobye:
“Sonyiwa maama wange Fatima bint Asad, era omugaziyirize obuyingirobwe olwekitiibwa kyanNabiwo nebaNabbi abansooka”([9])
Eduwa ezo, wadde nga teziriimu njatuza yakigambo “kulayira”, amakulu gaazo galaga nti okulayira mwekuli.
5- Agamba Sayyid Shuhada, Imam Hussein bn Ali (a.s) mukusabakwe:
“Ai katonda nkusaba nebigambobyo, nabakakasa ekitiibwakyo, n’abali muggululyo, nemunsiiyo, nebanabibo nababakabo, obeere nga onnyamukula, mazima ensonga zange zizzemu obuzibu, kale nkusaba osse ebyengera kuMuhamad nekubantu baMuhamad, era ontekere munsonga zange obwangu”.
Era bw’oba nga otunuddeko muSwahiifat Sajjadiyya eya Imam owokuna muba Imam ba Ahlul Bait – Imam Zainil Abidiina (a.s) – olaba nga okulayira okulimu kuyitirivu nnyo era nga bwebumu kubujulizi obulaga obutuufu bwatawassul efanana bwetyo, nga bwekiri mukyokulabirako:
6- Imam oyo agamba mukusabakwe okwolunaku lwa Arafa:
“Kulwekitiibwa nekifo([10]) kyoyo gwewalonda mubitondebyo, n’oyo gwewalonda nga wuwo, nekulwekitiibwa kyoyo gwewalonda okuva mubantubo, n’oyo gwewayawula olwensongazo. Kulwekitiibwa nekifo kyoyo gwewayunga okumugondera kukukugondera, n’oyo gwewayunga okumuwalana kukukwalana”.([11])
7- Ne Imam Swadiq (a.s) bweyalambula ekifo kyajajjawe Imam Amiiril Mu-uminnin (a.s), yasaba kunkomerero ya ziyaara:
“Ai katonda, yanukula okusaba kwange, era okkirize okukutenda kwange, era Ongatte n’abagalwa bange kulwekifonekitiibwa kyaMuhamad ne Ali, ne Fatima ne Hassan ne Hussein”([12])
Owange ggwe omusomi owekitiibwa, eduwa mpitirivu ezirimu okulayirira kukatonda neebifo ebyebitiibwa ebya bagalwaabe okuva kuba Imam (a.s) eranga zonna ziraga obutuufu bwokulayira okwo.
Abawahaab balina obumu kubujulizi bwebaaleeta obulaga obutakkirizibwa kulayirira kukatonda nebifo ebyebitiibwa Ebyabagalwaabe naye obujulizi obwo bunafu era tebusaana kwesembesebwa mukifo ekyo.
Kati nno, katubunnyonyole era tukulage nobunafu Obulimu:
1- Baagamba: Begatta abamanyi bobusiramu nebagamba nti okulayirira kukatonda nebitonde oba neebifo byebitonde, kiri haraam.([13])
Amakulu ga “Ejima”, kwekwegatta kwabamanyi bobusiramu mumulembe ogumu oba mumirembe gyonna, kutteeka mumateeka gobusiramu.
Okwo, kwekwegatta, era kutwalibwa nga bujulizi obwese-mbesebwa nabwo eri abasunni – okusinziira kukwegatta kwabamanyi kutteeka eryo bujulizi obwesembesebwa eri abashiya kubanga mwemuyitirwa okuzuula okukwaatagana kwaabwe nendowooza ya Imam ma-asuum oyo ebeerawo mubantu – kababeere bamulaba oba nedda.
Mukiseera kino, katulabe, abamanyi begatta kukuziyizibwa okwokulayira okwo, oba nedda?
Ffe, tetujja kutumuulira ndowooza yabamanyi abashiya oba amanyi abasunni kunsonga eno, wabula tugenda kunyonyola fatuwa zaba Imam abana, era nga tusooka kwebuuza: abaffe, ba Imam abana baalamula okulayira okwo nti kuli haraam?. Bwebaba nga bwebatyo bwebaalamula, tukusaba otulagirire ekitabo ekirimu okulamula okwo nolupapula.
Ebitabo bya Fiqh nebya hadith – ebyabamanyi abasunni- tebyayogerako kunsonga eyo, tulyoke tumanye endowooza yaabwe.
Nolwekyo, tubuuza: Okwegatta okwo kuliwa, omutunzi wekitabo “Alhadiyyatul Saniyya” kwagamba?!
Omuntu gweyajjako okulamula okwo, tamanyiddwa nakuma-nyibwa era talina naddoboozi – ayitibwa “Al-ezzi bn Abdusaalam”.
Abaffe, ebitabo byonna byaggweera mukitabo “Hadiyyat Saniyya” ate abamanyi bonna nebakunganira mu “Al-ezzi Abdussalam”?!!
Nekyewuunyisa, omutunzi wekitabo oyo kennyini yayogera mukitabo ekyo kyennyini nti Abu Haniifa nomuyiziwe, Abu Yusufu, baalamula nebagamba nti okulayira okwo tekuli haraam, wabula kuli makrooh.
Noluvanyuma, twebuuza, omutnu alina kitiibwaki awali hadith entuufu ezaava kumubaka wakatonda (s.a) nabantube, ba Imam abatukuvu (a.s) – abo abamanyi abasunni bebegattako nebakakasa nti bwebuzito obwokubiri oluvanyuma lwaQur’an era nebakakasa nti ebigambo byabwe byesembesebwa mumateeka gobusiramwu?!([14])
Ate nokwongera kw’ebyo, ebyo byagamba nti byava ku Abu Haniifa, tebirina bukakafu.
Kale, tukomekkereza nga tugamba nti teri bujulizi bwonna bwebekwaasa, nti ate abamanyi b’egatta.
2- Oluvanyuma olwokusangulawo obujulizi bwabawahaab obusooka, nokunyonyola obutali butuufu bwaabwo, katuleete obujulizi bwaabwe obwokubiri era nga kyekigambo eky’omu mubo:
“Mazima okusaba neebifo nebitiibwa byebitonde, tekusaana kubanga teri bifo nabitiibwa byekitonde kumutonzi”([15])
Mazima okwesembesa okwo, kukoonagana nobujulizi obutuufu obweyolefu kubanga singa ekitonde kyaali tekirina bukakafu kumutonzi owekitiibwa, lwaaki Nabbi Adam (a.s) ne Nabbi Muhamad (s.a.w) baalayirira kukatonda nobukakafu obwo, era nebasaba katonda ekyetaago kulwaabwo – nga bwekiri muhadith ezogeddwa emabega?!
Nokwongera kwebyo ... abasajja abo bagambaki ku Aya zaQur’an ezikakasa nti abaddu bakatonda abalongoofu balina ebifo neebitiibwa eri katonda owekitiibwa, nga nehadith nazo bwezigamba?!
Soma Aya zino:
“Era ky’avadda nga kitukakatoko okutaasa abakkiriza”([16])
“Ndagaano kuye eyamazima mu Taurat nemu Enjeel”([17])
“Bwekityo kikakafu gyetuli okuwonya abakkiriza”([18])
“Mazima okwenenya katonda kwakkiriza kuli kw’abo abakola ebibi nga tebamanyi...”([19])
Oluvanyuma lwa Aya ezo waliwo nehadith eziwereraddala nga z’ogera kunsonga eyo, era ezimu zezino:
1- “kikakafu kukatonda okuyamba oyo awasa olwokwagala okwekuuma kw’ebyo ebyaziyizibwa ne Allah”.([20])
2- Yagamba omubaka wakatonda (s.a.w):
“Abantu basatu abakakata kukatonda okubaymba: Omulwaanyi mukkubo lyakatonda, n’omuwambe ayagala okumuta, n’oyo awasa olwokwagala okwekuuma”([21])
3- “Omanyi obukakafu bwabaddu kukatonda ...”([22])
Mubutuufu, nga bwekimanyiddwa, teri muntu yenna alina bukakafu bwakubanja katonda kuba nebweyesinza katonda okumala ebyaasa n’ebyaasa, kubanga buli kyonna ky’alina – omuddu – ky’ava wakatonda era talina kyeyayamba katonda alyooke abeereko nempeera gyabanja katonda.
Naye ekigambo “bukakafu”, kitegeezaaki?
Ekigendererwa mukigambo “bukakafu” (Haqq) – mubigambo ebyo – yempeera n’ekitiibwa ekyo katonda kyeyawa obanddube olwokumugondera n’okugoberera ebyabalagirwa. Kale ebyo byonna kwongezebwa nakulabirirwa okuva ewa katonda, nga era ekyo kiraga bukwaatampolabwe nabugulumivubwe.
Ekigambo “Haqq” kyetulayira nakyo kukatonda, era obukakafu obwo, katonda yeyabuteekawo, sossi muddu nti y’alina okuwaliriza katonda, nga amakulu gahadith bwegali.
Ekyo kiringa okwewola, katonda kweyewola okuva mubaddube, nga bwagamba:
“Ani oyo awola katonda oluwola olulungi”([23])
Mazima okulagaanyisa kwakatonda kuno – n’okuwa abaddube empeera – kusibuka kukisa kyakatonda nokulabirira abaddube abalongoofu kubanga yye kululwe y’eraba nga abanjibwa n’abaddube, era n’atwaala abaddube nga bebanannyini bukakafu obwo – era mwekyo, mulimu okusikiriza n’okwagazisa abaddube okumugondera, nga bwekimanyiddwa.
([1]) 3: 17.
([2]) 39: 45.
([3]) 37: 35 – 36.
([4]) Swahifatul Alawiyya: pg. 370.
([5]) Swahifatul Alawiyya: pg. 51.
([6]) Mustadirak Swahiihain: Juzu 1, pg. 313.
([7]) – Sunan Ibn Majah: Juzu 1, pg. 261.
- Musnad Ahmad: Juzu 3, hadith 21.
([8]) Tafsiir Darril Manthoor: Juzu 1, pg. 59 – Mustadrakil Haakim: Juzu 2, pg. 615 – Ruuhul Ma-ani: Juzu 1, pg. 217.
([9]) Alfusuulul Muhimma: pg. 31, ekya Ibn Swabbaq Almalik, yafa: 855 H.
([10]) Kulwekitiibwa.
([11]) Swahiifat Sajjadiyya: Dua 47.
([12]) Ziyarat Amiin llah Alma-rifa.
([13]) Kashiful Iritiyab: pg. 32, kyakopebwa okuva ku Hadiyyat Saniyya.
([14]) Haidth thaqalain emanyiddwa, era eri mubitabo byonna – Swihaah, Sunan – nabanabyafaayo bagirina mutarikh: Yagamba omubaka wakatonda (s.a.w): “Mazima nze mbalekedde ebizito bibiri: ekitabo kyakatonda nolulyo lwange, abantu benyumba yange. Ebbanga lyemunamala nga mubyekutteko, temugenda kubula oluvanyuma lwange, era bbyo tebigenda kwawukana okutuusa bwebirinsanga ku Haudhi. Kale mulabe engeri gyemunaansigalira.
([15]) Kashiful Iritiyab: okuva kudiwiir.
([16]) 30: 47.
([17]) 9: 11.
([18]) 15: 103.
([19]) 4: 17.
([20]) Aljami-u Swagiir ekya Suyuut: Juzu 2, pg. 33.
([21]) Sunan Ibn Majah: Juzu 2, pg. 842.
([22]) Annihayah, ekya Ibn Althiir, madda “Haq”.
([23]) 2: 245.


text:
Moto Moto – Dr. Chameleone
Intro
Moto moto moto this one again…
Paddy man, only one, Micheal holy come in!
Chorus
Moto moto leero, tokiriza mbeera kukuzimba ko kayumba (moto moto kale)
Moto moto leero, tukole n’amaanyi twekole mu ebizzimba (moto moto kale)
Embeera ng’etabuse ekuzimba ko akayumba munange (moto moto kale)
Kati nno kazana pakasa yiiya ovunuke munange (moto moto kale)
Verse 1
Ab’oluganda nfunye mu okutya
Kuba embozzi gyenjolekedde ku luno mpaanvu nyo y’amazima,
Endeese okunyolwa nensalawo nji sengeke muluno oluyimba
Ssi lugero, embeera etabuka misana na kirro
Nasi naki olumu nno bulwa otulo
Nga plan ozikuba atte nezikulemelawo
Munwanyi laba…
Bridge
Amazima sukali wa buseere sikyanywa, mafuta gabuseere emotoka naparking
Emiwendo gyebintu gyilinya, emisaala tegyeyongela (ooh)
(Chorus)
Verse 2
Tukila ko abasabala mu lyato lya Noah, atalina kabuti empewo gwenafuuwa
Awatali lupiiya omwana anatuula, ng’ate asaanide asome (example 2)
Jukila America lweyalumba Saddam, ng’atalina defensi akyasi gwekinakwata
Embeera efanana nno bwetyo, mwana wa taata mu Uganda leero
Bridge
(Chorus)
Verse 3:
Kati topowa just, nyikira byokola, engalo tolela boss, osobola, osobola
Katonda first yongela biddi gwe kazzana, ojja kuba first tokirizza kusemba
Abaaye sukali wa buseere sikyanywa, mafuta gabuseere emotoka naparkinga
Emiwendo gyebintu gilinya, emisaala tegyeyongela (ooh)
Outro
Taata we, nkusaba kyusa mu mbeera (Katonda Almighty Father)
Eno mu duniya gyetuli kika, gwe baaba we
Nkusaba kyusa mu mbeera (tusiinza, tusiinza, amasiinzizo gajjula)
Wansi eno gyetuli kika, nkusaba kyusa mu mbeera (baaba we)
Mu duniya kika, bewajuna bebaza (bebaza, bebaza)
Nkusaba kyusa mu mbeera, mu nsi eno gyetuli kika
Oooh tulungamye nga Uganda ewez’attano
Katonda tulungamye nga Uganda ewez’attano
Kika, kika, kika, kika, kika, kika, kika, kika, kika, kika…
LIKE THESE LYRICS?
THEN PLAY THE SONG!
Posted on October 19, 2012, in AfroPop and tagged chameleone, chameleone lyrics, leone island, leone island lyrics, lyrics, moto moto by chameleone, moto moto lyrics by chameleone, ugandan lyrics, ugandan music lyrics, ugandan song lyrics. Bookmark the permalink. Leave a comment.


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
-
Lekobowaamu addamu na bukambwe (1-15)
-
Ebika ekkumi byewaggula (16-19)
-
Yerobowaamu afuulibwa kabaka wa Isirayiri (20)
-
Lekobowaamu agaanibwa okulwana ne Isirayiri (21-24)
-
Yerobowaamu atandikawo okusinza ennyana (25-33)
12 Lekobowaamu yagenda e Sekemu, olw’okuba Abayisirayiri bonna baali bagenze e Sekemu+ okumufuula kabaka.+
2 Yerobowaamu mutabani wa Nebati olwakiwulira (yali akyali mu Misiri kubanga yali adduse Kabaka Sulemaani),+
3 ne bamutumya. Oluvannyuma Yerobowaamu n’ekibiina kya Isirayiri kyonna bajja eri Lekobowaamu ne bamugamba nti:
4 “Kitaawo yafuula ekikoligo kyaffe okuba ekizito,+ naye singa ggwe otuwewulira ku mirimu gya kitaawo emizibu ne ku kikoligo ekizito kye yatuteekako, tujja kukuweerezanga.”
5 N’abagamba nti: “Mugende, mujja kukomawo gye ndi oluvannyuma lw’ennaku ssatu.” Abantu ne bagenda.+
6 Awo Kabaka Lekobowaamu ne yeebuuza ku basajja abakadde abaaweerezanga Sulemaani kitaawe ng’akyali mulamu, n’abagamba nti: “Mumpa magezi ki? Abantu bano mbaddemu ki?”
7 Ne bamuddamu nti: “Bw’onoobeera omuweereza w’abantu abo olwa leero, n’obakolera kye bakusabye, era n’obagamba ebigambo ebirungi, banaabanga baweereza bo bulijjo.”
8 Kyokka yaleka amagezi abasajja abakadde ge baamuwa ne yeebuuza ku bavubuka abaakula naye, abaali abaweereza be mu kiseera ekyo.+
9 Yababuuza nti: “Mumpa magezi ki? Tuddemu tutya abantu bano abaŋŋambye nti, ‘Wewula ku kikoligo kitaawo kye yatuteekako’?”
10 Abavubuka abaakula naye ne bamuddamu nti: “Abantu abo abaakugambye nti, ‘Kitaawo yafuula ekikoligo kyaffe okuba ekizito, naye ggwe kituwewulireko,’ bagambe nti, ‘Akagalo kange aka nnasswi kajja kuba kanene okusinga ekiwato kya kitange.
11 Kitange yabateekako ekikoligo ekizito, naye nze nja kukyongerako. Kitange yabakubisanga mbooko eza bulijjo naye nze nja kubakubisa embooko eziriko obufumita.’”
12 Awo Yerobowaamu n’abantu bonna ne bakomawo eri Lekobowaamu ku lunaku olw’okusatu nga kabaka bwe yali abagambye nti: “Mukomeewo gye ndi ku lunaku olw’okusatu.”+
13 Naye kabaka n’addamu abantu n’obukambwe, n’aleka amagezi agaamuweebwa abasajja abakadde.
14 Yayogera nabo ng’akolera ku magezi agaamuweebwa abavubuka, n’agamba nti: “Kitange yabateekako ekikoligo ekizito, naye nze nja kukyongerako. Kitange yabakubisanga mbooko eza bulijjo naye nze nja kubakubisa embooko eziriko obufumita.”
15 Bw’atyo Kabaka n’atawuliriza bantu, kubanga Yakuwa ye yakireetera okuba bwe kityo,+ alyoke atuukirize ekigambo Yakuwa kye yagamba Yerobowaamu mutabani wa Nebati ng’ayitira mu Akiya+ Omusiiro.
16 Abayisirayiri bonna bwe baalaba nga kabaka tabawulirizza, ne bamugamba nti: “Tulina mugabo ki mu Dawudi? Tetulina busika mu mutabani wa Yese. Buli muntu agende eri bakatonda be, ggwe Isirayiri. Fa ku nnyumba yo ggwe Dawudi!” Awo Abayisirayiri bonna ne baddayo ewaabwe.+
17 Naye Lekobowaamu yeeyongera okufuga Abayisirayiri abaabeeranga mu bibuga bya Yuda.+
18 Awo Kabaka Lekobowaamu n’atuma eri Abayisirayiri Adolaamu+ eyakuliranga abaakozesebwanga emirimu egy’obuddu, naye Abayisirayiri bonna ne bamukuba amayinja n’afa. Kyokka Kabaka Lekobowaamu yasobola okulinnya eggaali lye n’addukira e Yerusaalemi.+
19 Bwe batyo Abayisirayiri ne bajeemera+ ennyumba ya Dawudi n’okutuusa leero.
20 Isirayiri yonna olwawulira nti Yerobowaamu akomyewo, ne bamutumya okujja eri ekibiina, ne bamufuula kabaka wa Isirayiri yonna.+ Tewali muntu eyagoberera ennyumba ya Dawudi okuggyako ekika kya Yuda kyokka.+
21 Lekobowaamu bwe yatuuka e Yerusaalemi, amangu ago n’akuŋŋaanya ab’ennyumba yonna eya Yuda n’ab’ekika kya Benyamini, abasajja 180,000 abalwanyi abatendeke, balwanyise Isirayiri, bakomyewo obwakabaka eri Lekobowaamu mutabani wa Sulemaani.+
22 Awo Katonda ow’amazima n’agamba Semaaya+ omusajja wa Katonda ow’amazima nti:
23 “Gamba Lekobowaamu mutabani wa Sulemaani kabaka wa Yuda, n’ab’ennyumba ya Yuda bonna n’eya Benyamini, n’abantu abalala bonna nti,
24 ‘Bw’ati Yakuwa bw’agamba: “Temugenda kulwanyisa baganda bammwe Abayisirayiri. Buli omu addeyo mu nnyumba ye, kubanga ekyo nze nnakireetedde okuba bwe kityo.”’”+ Ne bagondera ekigambo kya Yakuwa ne baddayo ewaabwe nga Yakuwa bwe yabalagira.
25 Yerobowaamu yanyweza Sekemu+ mu kitundu kya Efulayimu eky’ensozi n’abeera eyo. Oluvannyuma yava eyo n’anyweza Penuweri.+
26 Awo Yerobowaamu n’agamba mu mutima gwe nti: “Kaakano obwakabaka bujja kuddayo mu nnyumba ya Dawudi.+
27 Abantu bano bwe baneeyongera okugenda okuwaayo ssaddaaka mu nnyumba ya Yakuwa e Yerusaalemi,+ omutima gwabwe gujja kukyuka gudde eri mukama waabwe Lekobowaamu kabaka wa Yuda. Bajja kunzita baddeyo eri Lekobowaamu kabaka wa Yuda.”
28 Awo kabaka ne yeebuuza ku abo abaamuwanga amagezi n’akola ennyana bbiri eza zzaabu,+ n’agamba abantu nti: “Mukaluubirirwa nnyo okwambuka e Yerusaalemi. Ggwe Isirayiri, ono ye Katonda wo eyakuggya mu nsi ya Misiri.”+
29 Ennyana emu yagiteeka mu Beseri,+ endala n’agiteeka mu Ddaani.+
30 Ekyo kyabaleetera okwonoona,+ era abantu baagenda ne batuuka n’e Ddaani okusinza ennyana eyali eyo.
31 Yazimba ennyumba ez’okusinzizaamu ku bifo ebigulumivu era n’alonda bakabona mu bantu abataali Baleevi.+
32 Ate era Yerobowaamu yassaawo embaga mu mwezi ogw’omunaana ku lunaku olw’ekkumi n’ettaano, ng’eringa embaga eyabanga mu Yuda.+ Ku kyoto kye yazimba e Beseri,+ yaweerangako ssaddaaka eri ennyana ze yakola, era e Beseri yassaawo bakabona okuweererezanga ku bifo ebigulumivu bye yakola.
33 Ate era yatandika okuwangayo ebiweebwayo ku kyoto kye yali azimbye e Beseri ku lunaku olw’ekkumi n’ettaano olw’omwezi ogw’omunaana, omwezi gwe yeerondera; yateerawo abantu ba Isirayiri embaga, era yagenda ku kyoto okuwaayo ebiweebwayo era n’anyookereza n’omukka gwa ssaddaaka.
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
1 Bassekabaka 12
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text: Eri akubiriza eby’okuyimba; ku Gittisu.* Zabbuli y’abaana ba Koola.+ Oluyimba.84 Weema yo ey’ekitiibwa nga njaagala nnyo,+Ai Yakuwa ow’eggye!2 Nzenna njayaana,Nyenjebuse olw’okwegombaEmpya za Yakuwa.+Omutima gwange n’omubiri gwange byogerera waggulu n’essanyu eri Katonda omulamu.3 N’ekinyonyi kifunayo aw’okubeera,Era n’akataayi kazimbayo ekisuMwe kalabiririra obwana bwako,Okumpi n’ekyoto kyo eky’ekitalo, Ai Yakuwa ow’eggye,Kabaka wange era Katonda wange!4 Balina essanyu abo ababeera mu nnyumba yo!+Beeyongera okukutendereza.+ (Seera)5 Balina essanyu abo abafuna amaanyi okuva gy’oli,+Abatadde emitima gyabwe ku makubo agagenda ku nnyumba yo.6 Bwe bayita mu Kiwonvu kya Bakka,Bakifuula ekifo eky’ensulo;Era enkuba esooka ekiyiira emikisa.*7 Amaanyi gajja kubeeyongera bweyongezi+ nga batambula;Buli omu ku bo alabika mu maaso ga Katonda mu Sayuuni.8 Ai Yakuwa Katonda ow’eggye, wulira okusaba kwange;Wuliriza, Ai Katonda wa Yakobo. (Seera)9 Tunula, ggwe engabo yaffe+ era Katonda waffe,*Tunuulira amaaso g’oyo gwe wafukako amafuta.+10 Olunaku olumu mu mpya zo lusinga ennaku olukumi mu kifo ekirala kyonna!+Nnondawo okuyimirira ku mulyango gw’ennyumba ya Katonda wangeOkusinga okubeera mu weema z’ababi.11 Kubanga Yakuwa Katonda ye njuba yaffe+ era ye ngabo yaffe;+Alaga ekisa era agaba ekitiibwa.Yakuwa talina kirungi kyonna ky’ammaAbo abatambulira mu bugolokofu.+12 Ai Yakuwa ow’eggye,Alina essanyu oyo akwesiga.+


text:
Nagamba taata wange – nga saawa yokwo gera etuuse: Jjo wambuuliidde kubandeeji newesigamiza embozi ekwata kujabiira nga yakwogerwako lwalero.
- Yye, bwoba oteese kukiwundu oba ekizimba oba awamenyese, essuuka oba ekizingirira oba ekikifanana awo obeera okoze JABIIRA bandeegi.
q Otegedde ekiwundu nokumenyeka naye QURUHU kyekki?
Quruhu byebizimba ebibeera mumubiri oba kumubiri.
q Naye Nnaaba ntya oba ntawaza ntya oba ntayammama ntya nga ate waliwo bandeegi?
Bwekikusobokera okujjawo bandeegi awatali kukosebwa oba buzibubwonna oyinza okujijja wo, onaabe oba siiga wansiwayo ekyo ekikuka katako okukinaaba oba okusiiga buli kimu nga bwekigenda.
q Bwekiba tekisobose kujjawo bandeegi kulwokukosebwa oba obuzibu?
Naaba kumabbali gabandeegi awo awaba bandeegi yenyini kungulu yayo mukifo kyekitu ndu kiri ekibiikiddwa nebandeegi sinsonga oba kibeera awo awanazibwa nga bandeegi tennabeerawo okugeza nga kumukono oba awo awasiigibwa obusiigibwa okugeza nga kukugulu.
-1 Kungulu kwabandegi eri gyosiimulako nomukonogwo omubolu kubeera nga kutukuvu buli obukyafu obuli munda mwa bandeegi obukwata kukiwundu tebukikwatako.
2- Bandeegi erina okubanga sinnyage bunyazi.
3- Ekigero kyabandeegi kirina okubeera nga kimanyikiddwa ekyabulijjo okusinziira kukigero kyekiwundu oba okumenyeka.
q Singa ekigero kyabandeegi kiba kinene okusingako ekigero kyekiwundu?
Awokyokola kujjako kiwero kiri ekyanyongeza bwomala nonaaba ebiri wansi waayo oba siimuulawo bulikimu nga bwekyetagisa.
q Bwekiba tekinsobokedde kujijjawo oba singa mubeeramu obuzibu mukifo wenyini awali bandeegi?
ToJijjaawo, beera nga otawaza ate osiige kubandeegi.
q Singa okujjawo ekitundu ekyeyongeddeko mulimu obuzibu oba kiyinza okukosa ekifo ekiramu okuleka ekirwadde.
Beera nga otayammama mukifo kya-wuzu singa bandeegi tebeera mukifo kyatayammamu naye bwekitaba bwekityo, oyinza okugatta byombi wuzu no-okutayammama.
q Singa bandeegi ebunyisa ekyenyikyange kyonna oba ogumu kumukono gwange oba okugulu kati awo nkola ntya okufuna wuzu?
Otawaaza era nosiiga kubandeegi.
q Singa ebunyisa ebiyungo byonna oba ebisinga obukulu?
Gatta wakati wokufuna wuzu wamu nokusiiga kubandeegi newakati wokusaaba enfufu.
q Singa mukyenyi kyange oba kumukonogwa nge mubeeramu ekiwundu oba ekizimba nayenga tekuli bandeegi ebisseeko awamu nekyo omusawo angaanye okuyuwawo amazzi kati mfuna ntya wuzu?
Naaba kumabbali gayo oleke okunaaba ekifo ekirimu ekiwundu.
q Singa mukyenyi oba kumukono kubeera ko obumenyefu nayenga tekuli kibikka ate amazzi gakikosa nayenga temuli kiwundu kati awo ntawaza ntya?
Beera nga oJJulukuka okuva mukufuna-wuzu odde mukutayammama.
q Singa ekiwundu ekikosebwa naamazzi ekitali kibikke kyako, kibeera mubifo ebisiigibwa, okugeza nga bwekinabeera mumutwe oba kukugulu kati awo nsiigantya mu-wuzu?
Julukuka odde mukusaaba enfufu.
q Bwemba njagadde okunaaba, nayenga kumubirigwange kuliko ekiwundu oba ekizimba nga kibikkule?
Leka okunaaba ekiwundu oba ekizimba onaabe kumabbali gakyo, oba seekyo oyinza okudda mukusaaba enfufu, olina okweronde rawo munsonga- eyo.
q Bwembeera nobumenyefu kumubiri gwange kati awo Nnaaba ntya?
Beera nga otayammama mukifo kyokunaaba.


text:
Olugero 19: Yakobo Afuna Amaka Amanene
TUNUULIRA amaka gano amanene. Bano be batabani ba Yakobo 12. Era yalina n’abaana ab’obuwala. Omanyi amannya g’abaana bano? Ka tuyige agamu ku go.
Leeya yazaala Lewubeeni, Simyoni, Leevi, ne Yuda. Laakeeri bwe yalaba nga tazaddeyo mwana n’omu yanakuwala nnyo. N’olw’ensonga eyo yawa Yakobo omuzaana we Biira, era Biira n’azaala abaana ab’obulenzi babiri abayitibwa Ddaani ne Nafutaali. Awo Leeya naye n’awa Yakobo omuzaana we Zirupa, era Zirupa n’azaala Gaadi ne Aseri. Leeya yazaala abaana ab’obulenzi abalala babiri, Isakaali ne Zebbulooni.
Laakeeri yalwaddaaki naye n’azaala omwana. Yamutuuma erinnya Yusufu. Oluvannyumako tujja kuyiga ebirala bingi ebikwata ku Yusufu, kubanga yafuuka omuntu omukulu ennyo. Bano be baana ab’obulenzi 11 Yakobo be yazaala bwe yali ng’abeera ewa taata wa Laakeeri Labbaani.
Yakobo era yazaala abaana ab’obuwala, naye Baibuli etubuulirako omu yekka. Erinnya lye yali Dina.
Ekiseera kyatuuka Yakobo n’asalawo okuva ewa Labbaani addeyo e Kanani. Bwe kityo, n’akuŋŋaanya wamu amaka ge amanene era n’ebisibo bye eby’endiga n’amagana ge ag’ente, n’atandika olugendo oluwanvu.
Akaseera katono oluvannyuma lwa Yakobo n’ab’omu maka ge okukomawo e Kanani, Laakeeri yazaala omwana omulala ow’obulenzi. Kyabaawo nga bali ku lugendo. Laakeeri yafuna obuzibu bwa maanyi, era n’afa ng’azaala. Naye omwana omulenzi gwe yazaala yali bulungi. Yakobo yamutuuma Benyamini.
Twagala okujjukira amannya ga batabani ba Yakobo 12, kubanga eggwanga lyonna erya Isiraeri lyava mu bo. Mu butuufu, ebika bya Isiraeri 12 byatuumibwa amannya ga batabani ba Yakobo 10 ne batabani ba Yusufu babiri. Isaaka yawangaala emyaka mingi oluvannyuma lw’okuzaalibwa kw’abalenzi bano bonna, era kiteekwa okuba nga kyamusanyusa nnyo okuba n’abazzukulu abangi. Naye ka tulabe ekyatuuka ku muzzukulu we Dina.
Olubereberye 29:32-35; 30:1-26; 35:16-19; 37:35.
Ebibuuzo
- Batabani ba Yakobo omukaaga be yazaala mu mukazi we eyasooka Leeya, be baani?
- Baana ki ababiri ab’obulenzi omuzaana wa Leeya Zirupa be yazaalira Yakobo?
- Abaana ab’obulenzi ababiri omuzaana wa Laakeeri Biira be yazaalira Yakobo be baani?
- Baana ki ababiri ab’obulenzi Laakeeri be yazaala, naye kiki ekyabaawo ng’omwana ow’okubiri azaaliddwa?
- Okusinzira ku kifaananyi, Yakobo yalina abalenzi bameka, era baavaamu ki?
Ebibuuzo ebyongerezeddwako
- Soma Olubereberye 29:32-35; 30:1-26; ne 35:16-19.
Nga bwe kyali eri batabani ba Yakobo 12, abaana ab’obulenzi Abaebbulaniya baatuumibwanga batya amannya mu biseera eby’edda?
- Soma Olubereberye 37:35.
Wadde nga Dina yekka yayogerwako mu Baibuli, tumanya tutya nti Yakobo yalina abawala abasukka mu omu? (Lub. 37:34, 35)


text:
Omubaka wa Munisipaali y’e Mityana Francis Zaake eyagenda mu Minnesota ekisangibwa mu America okulongoosebwa, eby’okumulongoosa by’andigaana olw’ensimbi ezaamusuubizibwa paalamenti okuba nga ne kaakati tezinnamuweerezebwa.
Ono yali yeetaaga obukadde bw’ensimbi za Uganda obukunukkiriza mu 260 oba ddoola z’America 72,473 abooluganda lwe ne bamusonderako ekitundu.
Essuubi limubadde mu nsimbi ezaamusuubizibwa paalamenti wabula azirinze tezituuka.
Mu nteekateeka y’eddwaaliro mu Minnesota ono alina kulongoosebwa ku bbalaza ya ssabbiiti agenda okutandika nga 13 kyokka eddwaaliro limwetaagisa okuba nga ensimbi zaalyo zonna nsasule.
Ono obuvune bwamutuusibwako mu kulwanagana okwali mu paalamenti, ela nga yatwalibwa emitala w’amayanja okusobola okulongoosebwa.
Bwe yatuuka emitala w’amayanja, abasawo baabalirira era ne bamutegeeza omuwendo gw’ensimbi ezeetaagisa.
Zaake agamba kimwewuunyisa okuba nga tannayambibwa era asigadde ku bwa Katonda ku embeera gy’alimu si nnungi.
Wabula, obulumi n’ebyensimbi abisimbye ku mpagi n’ategeeza nti tebijja kumuggya ku mulamwa ogw’okuwagira ekyo baakiikirira kye baagala.
Posted 18 hours 5 min ago..
Posted 18 hours 24 min ago..


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
-
Ebituuka ku bantu bonna bye bimu (1-3)
-
Nyumirwa obulamu wadde ng’eriyo okufa (4-12)
-
Abafu tebaliiko kye bamanyi (5)
-
Emagombe teri kikolebwayo (10)
-
Ebiseera ebizibu n’ebintu ebitasuubirwa (11)
-
Oluusi ab’amagezi tebasiimibwa (13-18)
9 Bino byonna nnabirowoozaako ne nkiraba nti abatuukirivu n’ab’amagezi, awamu ne bye bakola, biri mu mikono gya Katonda ow’amazima.+ Abantu tebamanyi kwagala na bukyayi ebyaliwo nga tebannabaawo.
2 Ebintu ebituuka ku bantu bonna bye bimu,+ abatuukirivu n’ababi,+ abalungi n’abalongoofu era n’abatali balongoofu, abawaayo ssaddaaka n’abatawaayo ssaddaaka. Tewali njawulo wakati w’omulungi n’omwonoonyi; tewali njawulo wakati w’oyo ayanguyiriza okulayira n’oyo atayanguyiriza kulayira.
3 Kino kye kintu eky’ennaku ekibaawo wansi w’enjuba: Olw’okuba ebituuka ku bantu bonna bye bimu,+ emitima gy’abantu gijjudde ebibi; mu kiseera ky’obulamu bwabwe emitima gyabwe giba gijjudde eddalu, n’ekiddirira kufa.
4 Buli akyali omulamu aba n’essuubi, kubanga embwa ennamu esinga empologoma enfu.+
5 Abalamu bamanyi nga balifa,+ naye abafu tebaliiko kye bamanyi,+ era tebakyalina mpeera yonna kubanga beerabirwa; tebakyajjukirwa.+
6 Era okwagala kwabwe, n’obukyayi bwabwe, n’obuggya bwabwe, byaggwaawo, era tebakyenyigira mu kintu kyonna ekikolebwa wansi w’enjuba.+
7 Genda olye emmere yo ng’osanyuka era onywe omwenge gwo n’omutima omusanyufu,+ kubanga Katonda ow’amazima asiima by’okola.+
8 Ebyambalo byo ka bibeerenga byeru bulijjo, era tolemanga kusiiga mafuta ku mutwe gwo.+
9 Nyumirwa obulamu ne mukyala wo+ gw’oyagala ennyo ennaku zonna ez’obulamu bwo Katonda z’akuwadde wansi w’enjuba, ennaku zonna ez’obulamu bwo obutaliimu, kubanga ogwo gwe mugabo gwo mu bulamu ne mu byonna by’ofuba okukola wansi w’enjuba.+
10 Buli kintu omukono gwo kye gufuna okukola, okikolanga n’amaanyi go gonna, kubanga emagombe gy’ogenda teriiyo mulimu,+ wadde okukola enteekateeka, wadde okumanya, wadde amagezi.
11 Era nnina ekirala kye ndabye wansi w’enjuba; abawenyuka emisinde, bulijjo si be bawangula empaka, ab’amaanyi, bulijjo si be bawangula olutalo,+ ab’amagezi, bulijjo si be baba n’emmere, abagezi, bulijjo si be baba n’eby’obugagga,+ n’abamanyi ebingi, bulijjo si be baba obulungi,+ kubanga ebiseera ebizibu n’ebintu ebitasuubirwa bibatuukako bonna.
12 Kubanga omuntu tamanyi kiseera kye.+ Ng’ebyennyanja bwe bikwatibwa mu katimba, era ng’ebinyonyi bwe bikwatibwa mu mutego, n’abaana b’abantu bwe baba bwe batyo ekiseera ekizibu bwe kibatuukako nga tebakisuubira.
13 Era waliwo kye nneetegerezza ekikwata ku magezi wansi w’enjuba, ne kinneewuunyisa nnyo:
14 Waaliwo ekibuga ekitono nga kirimu abantu batono; kabaka ow’amaanyi n’akirumba, n’akizingiza n’akizimbako ekikomera.
15 Mu kibuga ekyo mwalimu omusajja omwavu naye nga wa magezi, era yawonya ekibuga ng’akozesa amagezi ge. Kyokka tewaali n’omu eyajjukira omusajja oyo omwavu.+
16 Kale ne ŋŋamba nti: ‘Amagezi gasinga amaanyi;+ naye amagezi g’omwavu ganyoomebwa era ebigambo bye tebabiwuliriza.’+
17 Okuwuliriza ebigambo ab’amagezi bye boogera mu bukkakkamu kisinga okuwuliriza okuleekaana ku oyo afuga abasirusiru.
18 Amagezi gasinga eby’okulwanyisa, naye omwonoonyi omu bw’ati ayinza okuzikiriza ebirungi bingi.+
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Omubuulizi 9
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
ESSUULA 1
Obubaka obw’Emirundi Ebiri Obuva eri Katonda
MALAYIKA GABULYERI ALANGA OKUZAALIBWA KWA YOKAANA OMUBATIZA
GABULYERI ABUULIRA MALIYAMU EBIKWATA KU KUZAALIBWA KWA YESU
Obubaka bwonna obuli mu Bayibuli bwava eri Katonda. Kitaffe ow’omu ggulu yatuwa Bayibuli okutuyigiriza. Kyokka weetegereze obubaka obukulu ennyo obw’emirundi ebiri obwava eri Katonda emyaka nga 2,000 emabega. Obubaka obwo bwaleetebwa malayika ayitibwa Gabulyeri, “ayimirira mu maaso ga Katonda.” (Lukka 1:19) Mbeera ki eyaliwo, malayika oyo we yaleetera obubaka obwo obukulu ennyo?
Omwaka gwa 3 E.E.T. Obubaka obusooka Gabulyeri abuweera wa? Mu nsozi z’e Buyudaaya, oboolyawo okumpi ne Yerusaalemi, waliyo kabona wa Yakuwa ayitibwa Zekkaliya. Zekkaliya ne mukyala we Erizabeesi bakaddiye, era tebalina mwana. Ekiseera kya Zekkaliya kituuse okugenda okuweereza nga kabona mu yeekaalu ya Katonda mu Yerusaalemi. Zekkaliya bw’aba mu yeekaalu, Gabulyeri amulabikira okumpi n’ekyoto kwe bootereza obubaane.
Tewali kubuusabuusa nti ekyo kitiisa nnyo Zekkaliya. Naye malayika agumya Zekkaliya, ng’amugamba nti: “Totya Zekkaliya kubanga okwegayirira kwo kuwuliddwa, era mukazi wo Erizabeesi ajja kukuzaalira omwana ow’obulenzi, era ojja kumutuuma Yokaana.” Gabulyeri agattako nti Yokaana “aliba mukulu mu maaso ga Yakuwa” era ajja ‘kuteekerateekera Yakuwa abantu abamusaanira.’—Lukka 1:13-17.
Kyokka, Zekkaliya alaba ng’ekyo ekitasoboka. Lwaki? Kubanga ye ne mukyala we bakaddiye. Bwe kityo, Gabulyeri amugamba nti: “Ojja kuziba omumwa era tojja kusobola kwogera okutuusa ebintu bino lwe birituukirira olw’okuba tokkirizza bigambo byange.”—Lukka 1:20.
Mu kiseera ekyo, abantu abali ebweru balaba nga Zekkaliya aluddeyo nnyo munda mu yeekaalu. Kya ddaaki afuluma yeekaalu, naye nga tayogera. Mu kifo ky’ekyo, abakolera bukolezi bubonero. Kyeyoleka lwatu nti alina ekintu ekitali kya bulijjo ky’alabye.
Oluvannyuma lw’okuweereza ku yeekaalu, Zekkaliya addayo eka. Wayitawo ekiseera kitono, Erizabeesi n’afuna olubuto! Erizabeesi asalawo okubeera awaka okumala emyezi etaano nga tagenda mu bantu.
Gabulyeri addamu okulabika omulundi ogw’okubiri. Alabikira ani? Alabikira omukazi atali mufumbo ayitibwa Maliyamu, abeera mu kitundu ekisangibwa mu bukiikakkono bwa Ggaliraaya, mu kibuga ekiyitibwa Nazaaleesi. Kiki malayika ky’amugamba? Amugamba nti: “Osiimiddwa mu maaso ga Katonda.” Gabulyeri era agamba Maliyamu nti: “Laba! oliba olubuto era olizaala omwana ow’obulenzi era olimutuuma erinnya Yesu.” Gabulyeri agattako nti: “Oyo aliba mukulu era aliyitibwa Mwana w’Oyo Asingayo Okuba Waggulu, . . . alifuga ennyumba ya Yakobo nga Kabaka emirembe gyonna, era Obwakabaka bwe tebuliggwaawo.”—Lukka 1:30-33.
Kya lwatu nti Gabulyeri agitwala nga nkizo ya maanyi okuleeta obubaka obwo obw’emirundi ebiri obuva eri Katonda. Okwetegereza ebisingawo ebikwata ku Yokaana ne Yesu, kisobola okutuyamba okulaba ensonga lwaki obubaka obwo bukulu nnyo.


text:
Ebyobulamu
Obusanyi bukosezza amakungula g’omulundi guno.
Ivan Ssenabulya
November 16th, 2017
Bya samuel ssebuliba.
Office ya ssabaminista wa uganda etegeezeza nga amakungula g’omulundi guno bwegagenda okubeera amanafunafu, nga kino kivudde ku busaanyi obwalumba uganda.
Kizuuse nga obusaanyi buno bukosezza nyo ebirime nga kasooli n’omuwemba , kale nga ebeeyi ya kasooli n’ebirara byonna ebiva mubuwunga by’akuseerebwa.
Alipoota yeemu eraga nti obusaanyi buno butuuse n’emubitundu nga Kayunga ne Mukono, songa sabiiti ewedde nab’ebusoga baagambye nti obusanyi buno bwabalumbye.


text:
Chapter 1
1 Okwolesebwa kwa Obadiya. Bw'ati bw'ayogera Mukama Katonda ku Edomu; nti Tuwulidde ebigambo ebiva eri Mukama n’omubaka atumiddwa eri amawanga nti Muyimuke, tuyimuke ku nsi ye tulwane naye.
2 Laba, nkufudde omuto mu mawanga; onyoomebwa nnyo ggwe.
3 Amalala ag'omu mutima gwo gakukyamizza, ggwe azimba mu biwuku eby'omu lwazi, ggwe atuula waggulu; ayogera mu mutima gwe nti Ani alinzisa wansi?
4 Newakubadde ng'olinnya mu ggulu ng'empungu era ekisu kyo nga kiteekebwa wakati mu munnyeenye, ndikussa wansi ove eyo; bw'ayogera Mukama.
5 Oba ababbi bajja gy'oli, oba abanyazi ekiro (so nga ozikirira!) tebandibbye bya kubamala? oba abanozi b'ezabbibu bajja gy'oli, tebandirese zabbibu ezeerebwawo?
6 Ebya Esawu nga binoonyezebwa, ebikwekebwa ye nga bivumbuka!
7 Abantu bonna abaalagaana gy'oli bakuwerekedde okutuuka ku nsalo; abantu abaali balina emirembe naawe bakukyamizza era bakulemye; abaalya emmere yo batega omutego wansi wo; so temuli kutegeera mu ye.
8 Ku lunaku luli sigenda kuzikiriza abagezigezi bave mu Edomu n'okutegeera kuve mu lusozi lwa Esawu? bw'ayogera Mukama.
9 Era abazira bo; ggwe Temani, balyekanga buli muntu alyoke aggibwe mu lusozi lwa Esawu era attibwe.
10 Kubanga wagirira amaanyi muganda wo Yakobo, ensonyi zirikukwata era oliggibwawo emirembe gyonna.
11 Ku lunaku lwe wayimirira ku mabbali, ku lunaku abayise lwe baanyaga ebintu bye n'abagenyi lwe baayingira mu nzigi ze eza wankaaki ne bakuba akalulu ku Yerusaalemi, naawe n'ofaanana ng'omu ku abo.
12 Naye totunuulira lunaku lwa muganda wo ku lunaku olw'okugwirwako akabi, so tosanyuka olw'abaana ba Yuda ku lunaku olw'okuzikirira kwabwe; so teweekuza n'akamwa ko ku lunaku olw'akabi.
13 Toyingiranga mu luggi olwa wankaaki olw'abantu bange ku lunaku mwe balirabira ennaku; so naawe totunuuliranga kabi kaabwe ku lunaku mwe balirabira ennaku so temukomanga ku bintu byabwe ku lunaku mwe balirabira ennaku.
14 So toyimiriranga mu masaŋŋanzira okuzikiriza abantu be abawona; so towangayo bantu be abasigalawo ku lunaku olw'akabi.
15 Kubanga olunaku lwa Mukama lusemberedde amawanga gonna: nga bwe wakola bwe kityo bwe kirikukolebwa ggwe; by'okola biridda ku mutwe gwo.
16 Kubanga bwe mwanyweranga ku lusozi lwange olutukuvu, bwe kityo amawanga gonna bwe ganaanywanga ennaku zonna; weewaawo, ganaanywanga ganaamiranga galiba ng'agatabangawo.
17 Naye ku lusozi Sayuuni kulibaako abawona, era luliba lutukuvu; n'ennyumba ya Yakobo eriba n'ebintu byabwe.
18 Era ennyumba ya Yakobo eriba muliro n'ennyumba ya Yusufu eriba lulimi olw'omuliro n'ennyumba ya Esawu nsambu, nabo balyaka gye bali, balibazikiriza; so tewaliba muntu wa mu nnyumba ya Esawu alisigalawo; kubanga Mukama ye akyogedde.
19 N'olusozi lwa Esawu lulifuuka lw'abo ab'obukiika obwa ddyo; ensi y'Abafirisuuti eriba y'abo ab'ensenyi; era bo balirya ennimiro ya Efulayimu, n'ennimiro ey'e Samaliya: era Gireyaadi eriba ya Benyamini.
20 N'abo ab'eggye lino ery'abaana ba Isiraeri abafugibwa obuddu abali mu Bakanani, baliba n'ensi okutuuka ku Zalefaasi; n'abo ab'omu Yerusaalemi abafugibwa obuddu abali mu Sefalaadi baliba n'ebibuga eby'obukiika obwa ddyo.
21 Era abalokozi balirinnya ku lusozi Sayuuni basalire olusozi lwa Esawu omusango; n'obwakabaka buliba bwa Mukama.


text:
ESSUULA 40
Ayigiriza Ebikwata ku Kusonyiwa
OMUKAZI OMWONOONYI AFUKA AMAFUTA KU BIGERE BYA YESU
AWA EKYOKULABIRAKO EKY’OMUNTU ALINA EBBANJA
Olw’okuba embeera y’emitima gy’abantu ya njawulo, beeyisa mu ngeri ya njawulo nga bawulidde ebyo Yesu by’ayogera ne by’akola. Ekyo kyeyoleka bulungi e Ggaliraaya. Omufalisaayo ayitibwa Simooni ayita Yesu ku kijjulo, oboolyawo ng’ayagala yeeyongere okutegeera omusajja ono akola ebyamagero. Yesu akkiriza okugenda ewa Simooni, oboolyawo ng’ayagala okukozesa akakisa kano okubuulira abo abanaabaawo, ng’era bw’abadde akola ng’abasolooza omusolo n’aboonoonyi bamuyise okuliirako awamu naye.
Kyokka Yesu bw’atuuka ewa Simooni, tebamukolera bintu bye batera okukolera abagenyi. Mu budde obw’omusana, omuntu bw’atambulira ku nguudo z’ettaka ez’omu Palesitiina, ebigere bye bibuguma era ne bijjula enfuufu. Bwe kityo, bw’atuuka gy’akyadde, ebigere bye babinaaza n’amazzi agannyogoga. Ekyo Yesu tebakimukolera. Era Yesu tebamunywegera ng’empisa y’okwaniriza abagenyi bw’eri. Ate era abagenyi batera okubafukako amafuta ku nviiri zaabwe ng’akabonero akalaga nti baaniriziddwa. Ekyo nakyo Yesu tebakimukolera. Kati olwo ddala Yesu bamwanirizza?
Abagenyi batudde ku lujjuliro, era ekijjulo kitandika. Bwe baba balya, omukazi atayitiddwa ayingira mu kisenge mwe bali. Omukazi oyo “amanyiddwa mu kibuga nti mwonoonyi.” (Lukka 7:37) Abantu bonna abatatuukiridde boonoonyi, naye omukazi ono alabika yeenyigira mu bikolwa eby’obugwenyufu, oboolyawo ng’akola obwa malaaya. Ayinza okuba nga yali awulidde ku bintu ebimu Yesu bye yayigiriza, nga mw’otwalidde n’eky’okuba nti yayita ‘abo bonna abategana era abazitoowereddwa, okugenda gy’ali abawummuze.’ (Matayo 11:28, 29) Oboolyawo ng’akwatiddwako nnyo ebigambo bya Yesu awamu n’ebintu by’akola, omukazi oyo agenda gy’ali afune obuyambi.
Omukazi oyo agenda Yesu w’atudde n’afukamira ku bigere bye. Akulukusa amaziga nga bwe gatonnya ku bigere bya Yesu, era n’agasangula ng’akozesa enviiri ze. Omukazi oyo anywegera ebigere bya Yesu era n’abifukako amafuta ag’akaloosa g’aleese. Ekyo tekisanyusa Simooni era agamba nti: “Singa omuntu ono ddala abadde nnabbi yandibadde amanya omukazi ky’ali, nti muntu mwonoonyi.”—Lukka 7:39.
Yesu amanya ekyo Simooni ky’alowooza era n’amugamba nti: “Simooni, nnina kye njagala okukugamba.” Simooni amuddamu nti: “Omuyigiriza, kyogere!” Yesu amugamba nti: “Waliwo omuntu eyali abanja abantu babiri; omu yali amubanja eddinaali 500 ate ng’omulala amubanja 50. Bwe baalemererwa okumusasula n’abasonyiwa bombi. Kale, ani ku bombi anaasinga okumwagala?” Oboolyawo nga si musanyufu, Simooni amuddamu nti: “Ndowooza oyo gwe yasonyiwa ekisinga obunene.”—Lukka 7:40-43.
Yesu akkiriziganya naye. Awo Yesu atunuulira omukazi n’agamba Simooni nti: “Omukazi ono omulaba? Nnayingidde mu nnyumba yo naye tewampadde mazzi ga kunaaba bigere. Naye omukazi ono anaazizza ebigere byange n’amaziga ge era n’agasiimulako ng’akozesa enviiri ze. Tewannywegedde; naye okuva lwe nnayingidde wano, omukazi ono tannalekayo kunywegera bigere byange. Tewanfuseeko mafuta ku mutwe; naye omukazi ono afuse ku bigere byange amafuta ag’akaloosa.” Yesu akiraba nti omukazi oyo yeenenyeza mu bwesimbu ebikolwa eby’obugwenyufu by’abadde yeenyigiramu. Akomekkereza n’ebigambo bino: “Nkugamba nti, ebibi bye bimusonyiyiddwa wadde nga bingi, kubanga alaze okwagala kungi. Naye oyo asonyiyibwa ebitono alaga okwagala kutono.”—Lukka 7:44-47.
Yesu tawagira bikolwa bya bugwenyufu. Mu kifo ky’ekyo, ayoleka obusaasizi eri abantu ababa bakoze ebibi eby’amaanyi naye ne bakiraga nti beenenyezza mu bwesimbu ne badda eri Kristo okubayamba okufuna ekiwummulo. Lowooza ku ngeri omukazi oyo gy’awuliramu Yesu bw’amugamba nti: “Osonyiyiddwa ebibi byo. . . . Okukkiriza kwo kukuwonyezza; genda mirembe.”—Lukka 7:48, 50.


text:
Jjanwali 1-7
MATAYO 1-3
Oluyimba 14 n’Okusaba
Ennyanjula (Ddak. 3 oba obutawera)
EKIGAMBO KYA KATONDA KYA BUGAGGA
“Obwakabaka obw’Omu Ggulu Busembedde”: (Ddak. 10)
[Mulabe vidiyo, Ennyanjula y’Ekitabo kya Matayo.]
Mat 3:1, 2—Yokaana Omubatiza yabuulira nti Kabaka w’Obwakabaka bwa Katonda yali anaatera okulabika (nwtsty awannyonnyolerwa ebyawandiikibwa)
Mat 3:4—Yokaana Omubatiza teyalina bintu bingi, era ekyo kyamusobozesa okwemalira ku kuweereza Katonda (nwtsty ebifaananyi)
-
Okusima eby’Obugagga eby’eby’Omwoyo: (Ddak. 8)
Mat 1:3—Lwaki abakazi bataano baateekebwa mu lunyiriri lw’obuzaale bwa Yesu oluli mu Matayo, ng’ate lwandibaddemu basajja bokka? (nwtsty awannyonnyolerwa ebyawandiikibwa)
Mat 3:11—Kiki ekiraga nti okubatizibwa kuba kunnyikibwa mu mazzi? (nwtsty awannyonnyolerwa ebyawandiikibwa)
Okusoma Bayibuli okwa wiiki eno kwakuyigirizza ki ku Yakuwa?
Biki ebirala bye wayize mu kusoma Bayibuli okwa wiiki eno?
-
Okusoma Bayibuli: (Ddak. 4 oba obutawera) Mat 1:1-17
BUULIRA N’OBUNYIIKIVU
Okulaga Vidiyo ku Mulundi Ogusooka: (Ddak. 4) Mulage vidiyo era mugikubaganyeeko ebirowoozo.
Okuddiŋŋana Okusooka: (Ddak. 3 oba obutawera) Laba ku lup. 1.
Okuyigiriza Omuntu Bayibuli: (Ddak. 6 oba obutawera) bhs lup. 41-42 ¶6-7.
OBULAMU BW’EKIKRISTAAYO
Alipoota y’Omwaka: (Ddak. 15) Kwogera nga kwa kuweebwa mukadde. Bw’omala okusoma alipoota y’obuwereeza evudde ku ofiisi y’ettabi, buuza ebibuuzo ababuulizi be wateeseteese, abaafuna ebyokulabirako ebirungi mu buwereeza omwaka oguwedde.
Okuyiga Bayibuli okw’Ekibiina: (Ddak. 30) jy sul. 2
Okufundikira n’Okubategeeza Ebya Wiiki Ejja (Ddak. 3)
Oluyimba 137 n’Okusaba


text:
Atemyetemye mukyala we lwa kumusanga namusajja mulala – Iganga
Entiisa ebuutikidde abatuuze booku kyalo Nabitende Banada ekisangibwa mu Disitulikiti y'e Iganga omusajja bwatemyetemye mukyala we nga amulanga okubaako omusajja omulala gw'ayagala.
Okusinziira ku batuuze Luboggola simba beeyogeddeko nabo, batutegeezezza nti Costa Isabirye ow'emyaka 38 yasanze mukyala we n'omusajja omulala Mukasa Fred mu kagga akaawula ekyalo Nabitende ku Naibiri , wabula Mukasa n'assaako kakokola tondeka nnyuma awo Isabirye n'akkira mukyala we n'amutemaatema okutuusa okumutta.
Police y'e Iganga oluvannyuma ezze n'eggyawo omulambo n'egutwala mu ddwaliro ly'e Naluvule basobole okugwekebejja.


text:
Chapter 1
1 Awo Mukama n'akoowoola Musa n'ayogera naye mu weema ey'okusisinkanirangamu ng'agamba nti
2 Yogera n'abaana ba Isiraeri obagambe nti Omuntu yenna ku mmwe bw'awangayo ekitone eri Mukama, munaakiwangayo okukiggya ku nsolo, ku nte ne ku mbuzi.
3 Oba ng'awaayo ekiweebwayo ekyokebwa ku nte, anaawangayo nnume eteriiko bulema: anaagiweerangayo ku mulyango gw'eweema ey'okusisinkanirangamu, alyoke akkirizibwenga mu maaso ga Mukama.
4 Era anaateekanga engalo ze ku mutwe gw'ekiweebwayo ekyokebwa; awo eneemukkiririzibwanga okumutangirira.
5 Awo anattiranga ente mu maaso ga Mukama: n'abaana ba Alooni, bakabona, banaaleetanga omusaayi, era banaamansiranga omusaayi ku kyoto enjuyi zonna ekiri ku mulyango gw'eweema ey'okusisinkanirangamu.
6 Awo anaabaaganga ekiweebwayo ekyokebwa era anaakisalangamu ebitundu byakyo.
7 Awo abaana ba Alooni kabona banaateekanga omuliro ku kyoto, ne batindikira enku ku muliro:
8 awo abaana ba Alooni, bakabona, banaateekateekanga ebifi, omutwe n'amasavu, ku nku eziri ku muliro oguli ku kyoto:
9 naye ebyenda byayo n'amagulu gaayo anaabinaazanga n'amazzi: awo kabona anaayokeranga byonna ku kyoto, okuba ekiweebwayo ekyokebwa ekiweebwayo ekikolebwa n'omuliro, eky'evvumbe eddungi eri Mukama.
10 Era oba ng'awaayo ku kisibo, kwe kugamba nti ku ndiga oba ku mbuzi, okuba ekiweebwayo ekyokebwa; anaawangayo nnume eteriiko bulema.
11 Era anaagittiranga ku luuyi lw'ekyoto olw'obukiika obwa kkono mu maaso ga Mukama: n'abaana ba Alooni, bakabona, banaamansiranga omusaayi gwayo ku kyoto enjuyi zonna.
12 Awo anaagisalangamu ebifi byayo, awamu n'omutwe gwayo n'amasavu gaayo: awo kabona anaabiteekateekanga ku nku eziri ku muliro oguli ku kyoto:
13 naye ebyenda n'amagulu anaabinaazanga n'amazzi: awo kabona anaawangayo yonna, anaagyokeranga ku kyoto: kye kiweebwayo ekyokebwa ekiweebwayo ekikolebwa n'omuliro, eky'evvumbe eddungi eri Mukama.
14 Era oba ng'awaayo eri Mukama ekiweebwayo ekyokebwa eky'ennyonyi, anaawangayo bukaamukuukulu oba amayiba amato.
15 Awo kabona anaakaleetanga eri ekyoto, n'akanyoola omutwe n'agumenyako, n'akookera ku kyoto; n'omusaayi gwako gunaatonnyeranga ku mabbali g'ekyoto:
16 awo anaggyangamu ekisakiro kyako awamu n'empitambi yaakyo, n'akisuula ku mabbali g'ekyoto ku luuyi olw'ebuvanjuba, mu kifo eky'evvu:
17 era anaakayuzanga n'ebiwaawaatiro byako, takasalangamu: awo kabona anaakookeranga ku kyoto, ku nku eziri ku muliro: kye kiweebwayo ekyokebwa, ekiweebwayo ekikolebwa n'omuliro, eky'evvumbe eddungi eri Mukama.


text:
Kino ekitone yakiraze ku Lwokusatu bwe yabadde mu kisaawe e Wankulukuku, ttimu y’ekibiina kye bwe yabadde ezannya ne ttimu y’ebbaala ya Vox Makindye. Lutalo ye yabadde kapiteeni.
Wadde ng’abamu ku baabadde mu kisaawe baasoose kulowooza nti asaaga, baagenze okulaba ng’ayingira ekisaawe natandika okucanga akapiira okukkakkana ng’ateebye ne ggoolo bbiri.
Wano abasinga we baakakasirizza nti ebyewuunyisa ku Lutalo tebiggwaayo.
Olwamalirizza okusamba, olwo abamu ku bawagizi be kwe kumugamba abaweemu akapera era wano we yabategeerezza nti bamusange ku Cricket Oval nga January 26, ng’atongoza Wooloolo abalage ebitone ebirala by’alina.
OMUYIMBI David Lutalo takoma ku kubeera na kitone kya kuyimba kyokka, wabula ne mu kucanga akapiira ali ‘mmo’. Kino ekitone yakiraze ku Lwokusatu bwe yabadde mu kisaawe e Wankulukuku, ttimu y’ekibiina kye bwe yabadde ezannya ne ttimu y’ebbaala ya Vox Makindye. Lutalo ye yabadde kapiteeni. Wadde ng’abamu ku baabadde mu kisaawe baasoose kulowooza nti asaaga, baagenze okulaba ng’ayingira ekisaawe natandika okucanga akapiira okukkakkana ng’ateebye ne ggoolo bbiri. Wano abasinga we baakakasirizza nti ebyewuunyisa ku Lutalo tebiggwaayo. Olwamalirizza okusamba, olwo abamu ku bawagizi be kwe kumugamba abaweemu akapera era wano we yabategeerezza nti bamusange ku Cricket Oval nga January 26, ng’atongoza Wooloolo abalage ebitone ebirala by’alina.


text:
Omuserikale wa maggye ali kuddala lya meeja Edson Akanyihayo ono nga akolera mu nkambi yamaggye eya military poliisi e Makindye ebigambo bimukalidde kumatama bwatute basajabe n'emiggo okwanganga abantu batamanyi okukakana nga agasimbaganye n'omulamuzi Bamugemereire.
Bino byabadewo akawungeezi k'egulo Bamugemereire n'abakakiiko bwebadde bava mu bitundu by'entebbe kyoka bwebafunye amawulire nti waliwo abantu abali ku ttaka lyekibira nebakyamawo.
Babadde bakyakunya abavubuka bebasanze nezilwetiye tractors nga zisenda ettaka neziretta omuserikale William Bonge.
Bonge yabadde awerekedwako omujaasi ku ddala lya meeja Edson Akanyihayo era baze bw'eswanta kyoka kyababuseko okusanga nga bano babadde bakakiiko ka Bamugemereire.
Meeja Akanyihayo yaze akalala n'ekiwandiiko kya kooti.
Kyoka omulamuzi bweyakimijeko kyabadde kibagaana okusalimbira ku ttaka.
Ye omujaasi William Bonge yategezeza nti ettaka lyamukamawe Eria Mubiru.
Kyoka Meeja Edson Akanyihayo agambibwa nti yabadde asindikidwa Eria Mubiru bano yabeganyi nti tabanyi.
Omulamuzi bweyalabye nti embeera eyinza okusajuka wakati wa poliisi emukuuma n'abamilitale yalagidde omujaasi William Bonge n'abasangidwa nga basenda ettaka batwalibwe ku wofiisi z'akakiiko.
Kigambibwa nti ettaka lyekibira eryatwalibwa liweza yiika 350.
Posted 6 hours 54 min ago..
Posted 6 hours 30 min ago..


text:
Bya Lawrence Kizito
OMUKULU w’ekika ky’Akasimba, David Kabazzi Nampuuma Miti asabye bazzukulu be okwenyigira mu nteekateeka zonna ez’enkulaakulana ezitandikibwa mu kika basobole okutuuka ku ntikko.
Kabazzi okwogera bino yasinzidde ku mukolo ogw’okumanyagana ogwategekeddwa ku Country Resort e Kyengera nga 10th/12/2017.
Yategeezezza nti ekika kirina enteekateeka y’okuzimba ekizimbe gaggadde okukolerwa emirimo gy’obusuubuzi, okuzaawo embuga z’ekika n'enteekateeka endala.
Nampuuma yagambye nti enteekateeka zino zonna zikwata ku buli muzzukulu kubanga tewali agenda kubakwatirako era ekika kye kigenda okuganyulwa mu pulojekiti zonna ezikolebwa.
Yalagidde abazzukulu okujjumbiranga emikolo gy’okumanyagana n’okuleetanga abaana baabwe basobole okumanya ebyafaayo by’ekika kyabwe.
Waalondeddwawo akakiiko akaatumiddwa 'Akasimba Twezimbe' nga kakulemberwa Christine Birabwa Nsubuga nga kano ke kagenda okunoonya ensimbi z’okuzimba ‘Akasimba Plaza’, n’okukulemberamu emirimo egy’enkulakulana emirala.
Waasondeddwaawo 1,425,000/- mu mpeke n’endala 13,490,000/- ezeetemeddwa abazzukulu ng’ettoffaali ku ntandikwa ya pulojekiti eno.
Omukulu w’ekika ky’Engo, Muteesaasira Keeya Tendo Namuyimba yavumiridde eky’abantu ennaku zino naddala abavubuka okweggyako amannya g’ekika ne batuuka n’okufumbiriganwa nga tebamanyi nti baaluganda.
Yakubirizza abazzukulu okukola ennyo basobole okwegobako obwavu mu maka gaabwe n'okuyamba ekika.


text:
OBULAMU BW'EKIKRISTAAYO N'OBUWEEREZA–AKATABO K'ENKUŊŊAANA Febwali 2016
Ennyanjula Ze Tuyinza Okukozesa
Bye tuyinza okwogera nga tugaba Awake! ne Wuliriza Katonda. Sinziira ku nnyanjula ezo otegeke ennyanjula zo.
EKIGAMBO KYA KATONDA KYA BUGAGGA
Nekkemiya Yali Ayagala Nnyo Okusinza okw’Amazima
Kuba akafaananyi nga Nekkemiya akola kyonna ky’asobola okulaba nti bbugwe wa Yerusaalemi addamu okuzimbibwa, era n’engeri gye yatumbulamu okusinza okw’amazima. (Nekkemiya 1-
EKIGAMBO KYA KATONDA KYA BUGAGGA
Nekkemiya Yali Mulabirizi Mulungi
Yayamba Abayisirayiri okufuna essanyu mu kusinza okw’amazima. Kuba akafaananyi ku ebyo ebyali mu Yerusaalemi mu mwezi gwa Tisiri mu 455 E.E.T. (Nekkemiya 8:
EKIGAMBO KYA KATONDA KYA BUGAGGA
Abaweereza Ba Katonda Abeesigwa Bawagira Enteekateeka Ze
Mu kiseera kya Nekkemiya, abantu ba Yakuwa baawagira okusinza okw’amazima mu ngeri ezitali zimu. (Nekkemiya 9-11)
OBULAMU BW’EKIKRISTAAYO
Obulamu Obusingayo Obulungi
Abavubuka abali mu kibiina kya Yakuwa balina enkizo nnyingi okuba n’obulamu obusingayo obulungi. Kozesa ebibuuzo okukubaganya ebirowoozo ku vidiyo.
EKIGAMBO KYA KATONDA KYA BUGAGGA
Bye Tuyigira ku Nekkemiya
Kuba akafaananyi nga Nekkemiya alwanirira okusinga okw’amazima. (Nekkemiya 12-
OBULAMU BW’EKIKRISTAAYO
Bonna Abali mu Kitundu Kyammwe Mubayite Babeewo ku Kijjukizo!
Ennyanjula ze tuyinza okukozesa nga tugaba obupapula obuyita abantu ku kijjukizo mu 2016. Goberera emitendera egikuweereddwa osobole okufuna abo abaagala okumanya ebisingawo.
EKIGAMBO KYA KATONDA KYA BUGAGGA
Eseza Yalwanirira Abantu ba Katonda
Kuba akafaananyi ng’ayoleka okukkiriza ng’alwanirira abantu ba Yakuwa. (Eseza 1-


text:
Ba kamisona ku kakiiko akabuuliriza ku mivuyo egyetobese mu ttaka batubuulidde nti bagenda kutandika okubiteekamu engatto batuuke mu bitundu by’eggwanga eby’enjawulo, bawulirize okwemulugunya kwa bannansi.
Omulamuzi Catherine Bamugemereire yatubuulidde ku lwa banne baakulembera ku kaakiko kano. Olwaleero ba kamisonba basisinkanye abakungu okuva mu bukulembeze bw’ennono obwa Acholi ne Bunyoro - ab’e Bunyoro nekaakano beekokkola ababudami abeeyongedde mu kitundu kyabwe
Posted 17 hours 42 min ago..
Posted 18 hours 1 min ago..
Posted 17 hours 35 min ago..


text:
Poliisi atandiise okunoonyereza ku mukozi wa KCCA eyatiddwa nga busaasana olunnaku olw’eggulo nga 13, Janwali, 2018 mu bitundu ebye Bwaise oluvannyuma omulambo gwe negusuulibwa mu mufuleje.
Omulambo gwa Sarah Nakanwagi gwasangiddwa nga bagwambudde nga tali mu mpale y’omunda era kiteberezebwa nti basoose kumusobyako kirindi.
Okusinzira ku mwogezi wa Poliisi mu Kampala n’emirirwano Luke Owoyesigyire omulambo gwa Nakanwagi gwasangiddwa ne nkwagulo mu bulago era Poliisi esobodde okukwata abantu 2 bayambeko mu kunoonyereza era mu kiseera kino bali ku Poliisi y’e Kawempe.
Abamu ku batuuze mu bitundu bye Kawempe bagambye nti Poliisi tekoze kimala okukuma ekitundu kyabwe wabula okutigomya abbo, abakola emirimu gyabwe.
Omulambo gwa Nakanwagi gwatwaliddwa mu ddwaliro lye Mulago nga Poliisi bw’egenda mu maaso n’okunoonyereza.